cyanic-selkie/wikianc huggingface dataset:
ಕೋಣೆ
ಹಿಂದಿನ ಶತಮಾನಗಳಲ್ಲಿ, ಬಹಳ ದೊಡ್ಡ ಮನೆಗಳು ಹಲವುವೇಳೆ ದೊಡ್ಡ ವಾಸಕೋಣೆಯನ್ನು ಹೊಂದಿರುತ್ತಿದ್ದವು. ಈ ಕೋಣೆಯು ಬಹಳ ದೊಡ್ಡದಾಗಿರುತ್ತಿತ್ತು. ಮೂಲತಃ ಇದು ಒಂದು ಸಾರ್ವಜನಿಕ ಕೋಣೆಯಾಗಿತ್ತು ಮತ್ತು ಹೆಚ್ಚಾಗಿ ಕುಲೀನ ಆಸ್ತಿಯ ಮುಖ್ಯ ಮನೆಯಲ್ಲಿ ಕಾಣಿಸುತ್ತದೆ. ಈ ಕೋಣೆಯಲ್ಲಿ, ಸ್ಥಳೀಯ ಭೂಮಾಲಿಕ ಅಥವಾ ಮನೆಯವರೊಂದಿಗೆ ವ್ಯವಹಾರ ನಡೆಸುತ್ತಿದ ಜನರು ಭೇಟಿಯಾಗಬಹುದಿತ್ತು. ಅತ್ಯಂತ ದೊಡ್ಡದಾದ ಕೋಣೆಯಾಗಿ, ಅದನ್ನು ದೊಡ್ಡ ಔತಣಕೂಟಗಳಿಗೆ ಊಟದ ಕೋಣೆಯಾಗಿ ಕೂಡ ಬಳಸಬಹುದಾಗಿತ್ತು, ಅಥವಾ ಮೇಜುಗಳನ್ನು ತೆರವುಗೊಳಿಸಿ ಸಂಗೀತವನ್ನು ಒದಗಿಸಬಹುದು, ಮತ್ತು ನೃತ್ಯ ಮಂದಿರವಾಗಿ ಮಾರ್ಪಾಡಿಸಬಹುದು. ಪಕ್ಕದಲ್ಲಿ, ಅಥವಾ ಮನೆಯ ಬೇರೆ ಭಾಗದಲ್ಲಿ, ದಿವಾನಖಾನೆ ಇರಬಹುದು. ಇದನ್ನು ಹೆಚ್ಚಿನ ಗೋಪ್ಯತೆಯಿರುವ ಕೋಣೆಯಾಗಿ ಬಳಸಲಾಗುತ್ತದೆ, ವಿಶೇಷವಾಗಿ ಮಾಲೀಕನ ಕುಟುಂಬ ಮತ್ತು ಅವರ ಸ್ನೇಹಿತರು ಮಾತಾಡಲು.
ಚರಿಟಾನ್ ಮಿಮ್
https://en.m.wikipedia.org/wiki/Chariton
ಕಥಾವಸ್ತು
ಚರಿಟಾನ್, ಒಬ್ಬಳು ಸುಂದರ ಗ್ರೀಕ್ ಹುಡುಗಿ. ಇವಳನ್ನು ಭಾರತದ ಕರಾವಳಿ ಸಾಮ್ರಾಜ್ಯದ ಒಬ್ಬ ರಾಜನಿಗೆ ಮಾರಾಟಮಾಡಲಾಗುತ್ತದೆ. ರಾಜ ಅವಳನ್ನು ಚ೦ದ್ರದೇವತೆಯ ದೇವಸ್ಥಾನದಲ್ಲಿ ಇರಿಸುತ್ತಾನೆ. ಅವಳನ್ನು ಕಾಪಾಡಲು, ಅವಳ ಸಹೋದರ ಮತ್ತು ಒಬ್ಬ ವಿದೂಷಕ ಒಳಗೊ೦ಡ ಗು೦ಪೊ೦ದು ಹಿ೦ದುಮಹಾಸಾಗರ ದಾಟಿ ಬರುತ್ತದೆ. ಚರಿಟಾನ್ ,ಅವಳ ಸಹೋದರ ಮತ್ತು ವಿದೂಷಕನು ಅಲ್ಲಿ೦ದ ತಪ್ಪಿಸಿಕೊಳ್ಳುವ ಉಪಾಯ ಮಾಡುತ್ತಿರುವಾಗ, ಬೇಟೆಯಿ೦ದ ಹಿಂದಿರುತ್ತಿದ್ದ ಭಾರತೀಯ ಮಹಿಳೆಯರ ಗುಂಪು ಅವರನ್ನು ಎದುರಾಗುತ್ತದೆ. ವಿದೂಷಕನು ತನ್ನ ಹೂಸಿನಿ೦ದ ಗ್ರೀಕರನ್ನು ಪಾರುಮಾಡುತ್ತಾನೆ. ಅವನು ಚರಿಟಾನ್ ಗೆ ದೇವಸ್ಥಾನದ ಆಭರಣಗಳನ್ನು ತರಲು ಹೇಳಿದಾಗ, ಕಳ್ಳತನ ಮಾಡಿದರೆ ದೇವತೆ ಕೋಪಗೊಳ್ಳುತ್ತಾಳೆ ಎಂದು ಅವರು ವಾದಿಸುತ್ತಾಳೆ. ಸಹೋದರನ ಸಲಹೆಯ ಮೇರೆಗೆ, ಗ್ರೀಕರು ರಾಜನಿಗೆ ಮತ್ತು ಅವರ ಪ್ರಜೆಗಳಿಗೆ ಮದ್ಯ ಕುಡಿಸಿ ಅವರ ಅಮಲೇರಿಸುತ್ತಾರೆ. ನ೦ತರ ರಾಜನೂ ಒಳಗೂಡಿ ಎಲ್ಲರು ದೇವತೆಗೆ ನೃತ್ಯ ಮಾಡುತ್ತಾರೆ. ನ೦ತರ ಅಮಲೇರಿದ ರಾಜನನ್ನು ಕಟ್ಟಿಹಾಕುವ ಉಪಾಯ ಮಾಡುತ್ತಾರೆ. ನಾಟಕದ ಕೊನೆಯ ಭಾಗ ಕಳೆದುಹೊಗಿದೆ, ಆದರೆ ಗ್ರೀಕರು ತಮ್ಮ ಹಡಗಿಗೆ ಪರಾರಿಯಾಗುತ್ತಾರೆ.
ಭಾರತೀಯ ಭಾಷಾ ಸಂಭಾಷಣೆ
ದ್ರಾವಿಡ ಭಾಷೆಗಳ ಉತ್ತಮ ಜ್ಣಾನ ಹೊ೦ದಿದ್ದ ಜೆರ್ಮನ್ ಭಾರತಜ್ಞ ಡಾ. ಇ. ಹಲ್ಟ್ಜ್ ಎ೦ಬುವರು, ಈ ಪದಗಳು ಪ್ರಾಚೀನ  ಕನ್ನಡವನ್ನು ಹೋಲುತ್ತದೆ ಎ೦ದು ಸೂಚಿಸಿದರು.
ಭಾರತೀಯ ವಿದ್ವಾಂಸರಾದ ಶಿವಪ್ರಸಾದ್ ರೈ ಮತ್ತು ಯು. ಪದ್ಮನಾಭ ಉಪಾಧ್ಯಾಯ ಈ ಭಾಷೆ ತುಳು ಕೂಡ ಆಗಿರಬಹುದೆ೦ದು ಹೇಳುತ್ತಾರೆ. ಇನ್ನು ಕೆಲವರು ಈ ಭಾಷೆ ಮಲಯಾಳ೦ ಅಥವಾ ಸ೦ಸ್ಕೃತ ಆಗಿರಬಹುದೆ೦ದು ಕಲ್ಪಿಸಿದ್ದಾರೆ.
ಗ್ರೀಕ್ ನಾಟಕ ಚರಿಟಾನ್ ಮಿಮ್ ನ ಕನ್ನಡ ಪದಗಳ ಅನುವಾದಿತ
ಕೆಳಗಿರುವ ಪದಗಳು ಗ್ರೀಕ್ ನಾಟಕ ಚರಿಟಾನ್ ಮಿಮ್ ನ ಕನ್ನಡ ಪದಗಳ ಅನುವಾದಿತ ರೂಪ. ಯಾರಾದರು ಇವುಗಳನ್ನು ಪರಿಶೀಲಿಸಬಹುದು ಮತ್ತು ಬದಲಾಯಿಸಬಹುದು.
ತಾಳೇವ ನಾವು ಲಲನೆ ಇಲ್ಲೆ ತಾಳಿ ಅಂತಾಳೆ ಲಲನೆ ಆಕೋ ತಕೋ ಸಣಬ ಮೀಯೋ ಸರ್ವೇವೆಶಪತಿಯಾ ಅಲ್ಲಾ ಎಂಮ್ಮಕ್ಕ ಪಾಪನಾಶಿನಿ ಹೋರಟೆ ಮೀಯೊಣ ಬರ್ತಿ ಈಸು ಇಷ್ಟ ಪ್ಪೊಯಿರಿ ಮೆಲ್ಲ ಕರಕೆ ಭಾರತಿ ಇ ಬೇರೆ ಕೊಂಚ ಈಯಡ (ಕೊಡೊ) ಮುನ್ನ ಬೆತ್ತಿರಿ (ಇಟ್ಟಿರಿ) ಏಕೋ ? ಭಾಗ ತೆಗೊ! ತಮ್ಮ ಈಸೊ ಬೇರೆ ಈಯಲ ಇರದೆ ಪೊಗುಂ ಎನಿಸಿ ಬೆಟ್ಟಿರೇಕೆ ಅದಮ ಊಟಕ್ಕೆಣಿಸಿ ಅಪೇಕ್ಷ್ಯೆ ಭಯ ಬಿರ್ಡು (ಬಿಡು) ಇಸಿಕೊ ತುಸು ಕೊಡು ತುಸು ಜೆ (ಹೆ) ಒಪ್ಪತೆ ಇಸೆ(ಇತು - ಇದು) ಕೊಲ್ ಮೊಸದ ಇಸು ಕಾಲ ಮಾಗದ ಪಾಪ ತೀರಾಗಮೆ ತೆಗೋ ಒಮ್ಮೆ ನಿಗಲ್ ಏಕೆ ಎದ್ರೊ ಇತು ಬೆಳ್ಳ ದ್ರಾಚ (ದ್ರಾಕ್ಶ) ವಪ್ಪ ತೀರಾ ಗಮೆ ದ್ರಾಚ ಅಂದರೆ ಮಾನ ಭವ ಓಳಿತು ಈ ಕಾಲ ಉಂಬೇಯ ಪಲ ತೆಗೋ ಒಲ್ಡು (ಹೊರಡು) ಆ ಪುಳಿಯಕ್ಕು ಸಾರ ಚೊರುತ ಆ ನೋರ್ವ ತೋರ್ತ ಆತ ಅನ್ನ ಈಯ ನೋಕ್ಶಿಸಿ ದೇಶ ಬಿರ್ತು (ಬಿಟ್ಟು) ಪಲ ತೆಕೊ ಒಲ್ಡು (ಹೊರಡು) ಶೇಶ ರಕ್ಶಿಸ್ವ ದೊಶ ತೀರು ಓ ಉಮೇಶ್ವರ ಸಂಸಾರದಾರ ಈರ್ಯವೋದ ಮಾರ್ದಮ ಅರಿತರ್ ಮಾಯದ ಮೋಯಮ ನ ಆಯದೋತ್ತ ಮೌನ ಆರಿದೆವಮ್ಮ ಮಲ್ಪೆ ನಾಯಕ ವರ ಕೊ ಂಕೊಣಿ ಕರಕೊ ಅಬ್ಬ ಹಾ ಬೇಡ ಬಲಿಗೀಡು ಅಂಬ ಅಬ್ಬ ಅವನು ಪನ ಉಂಬ ರೆತ್ತಿಕಿ ದೆ ಮನ ಉಂಬ ವೆತ್ತ ಅವೇನಿ ಪರಾ ಕೋಂಬ ರೆತ್ತಿಕದೆ ಮನ ಉಂಬರೆತ್ತ ಅವೇನಿ ಒಳಿಸಾದಿಹ ಪರಾದಪ್ಪಿಸಿಕೊ ಒಪ್ಪಿಸಿ ಕೊದೆಮ್ಮನರ ಎಮ್ಮನರಿದು ಒಪ್ಪತೆ? ಒರಗಿಸು
ಇಡಗುಂಜಿ ಕೃಷ್ಣ ಯಾಜಿ
ಇಡಗುಂಜಿ ಕೃಷ್ಣ ಯಾಜಿ ಯಕ್ಷಗಾನ ಲೋಕದಲ್ಲಿ ಚಂಡೆ ವಾದಕರಾಗಿ ಪ್ರಸಿದ್ಧಿ ಪಡೆದವರಾಗಿದ್ದಾರೆ. ಹೊನ್ನಾವರ ತಾಲೂಕಿನ ಇಡಗುಂಜಿಯ ಕೃಷ್ಣ ಯಾಜಿ ಅವರದು ಐದು ದಶಕಗಳಿಂದ ಯಕ್ಷಗಾನ ಕಲಾಸೇವೆ. ವೇಷಧಾರಿಯಾಗಿ ಯಕ್ಷ ರಂಗಕ್ಕೆ ಕಾಲಿಟ್ಟ ಇಡಗುಂಜಿ ಕೃಷ್ಣ ಯಾಜಿ ಅವರು ನಂತರದಲ್ಲಿ ಹೆಸರು ಮಾಡಿದ್ದು ಚಂಡೆ ವಾದಕರಾಗಿ.
ವೇಷದಾರಿಯಾಗಿ ಪ್ರವೇಶ
ಯಕ್ಷ ರಂಗವನ್ನು ಪ್ರವೇಶಿಸಿದ್ದು ವೇಷಧಾರಿಯಾಗಿ. ಶುರುವಾದದ್ದು ಕೋಡಂಗಿ, ಬಾಲಗೋಪಾಲ, ಪೀಠಿಕಾ ಸ್ತ್ರೀ ವೇಷದಿಂದ. ನಂತರ ಸುಬ್ರಹ್ಮಣ್ಯ, ಚಂದ್ರಹಾಸ, ಅಭಿಮನ್ಯು, ಅರ್ಜುನ ಮುಂತಾದ ವೇಷಗಳು ಬರಲಾರಂಭಿಸಿದವು. ಇದ್ದಕ್ಕಿದ್ದಂತೆ ತಿರುವು ಪಡೆದ ಕಲಾಜೀವನ ಅವರನ್ನು ಬಡಗುತಿಟ್ಟಿನ ಖ್ಯಾತ ಚಂಡೆ ವಾದಕರನ್ನಾಗಿ ರೂಪಿಸಿತು.
ಮನಸೆಳೆದ ಮದ್ದಲೆ ವಾದನ
ಕಲಾವಿದನಾಗಿ ಹೆಸರು ಪಡೆಯುತ್ತಿದ್ದ ಕಾಲದಲ್ಲಿಯೇ ಖ್ಯಾತ ಮದ್ದಲೆ ವಾದಕ ಕಿನ್ನೀರು ನಾರಾಯಣ ಹೆಗ್ಡೆ ಅವರ ಮದ್ದಲೆ ವಾದನ ಇವರನ್ನು ಸೆಳೆಯಿತು. ಅವರ ಬಳಿ ಮದ್ದಲೆ ಅಭ್ಯಾಸ. ನಂತರ ಗುಂಡ್ಮಿ ರಾಮಚಂದ್ರ ನಾವಡರಲ್ಲಿ ಚಂಡೆ ಹಾಗೂ ಮದ್ದಲೆ ವಾದನದಲ್ಲಿ ವಿಶೇಷ ತರಬೇತಿ. ಆ ನಂತರ ಅವರ ಕಾರ್ಯ ಏನಿದ್ದರೂ ಕುಣಿಯುವುದಲ್ಲ, ಕುಣಿಸುವುದು. ನಾಲ್ಕು ದಶಕಗಳಿಂದ ಚಂಡೆ ವಾದನದಲ್ಲಿ ಕೃಷ್ಣ ಯಾಜಿ ದೊಡ್ಡ ಹೆಸರು. ಚಂಡೆಯೊಂದಿಗೆ ಮಾತನಾಡುವ ಕಲಾ ನೈಪುಣ್ಯ ಅವರಿಗೆ ದಕ್ಕಿದೆ. ನಯ ನಾಜೂಕಿನ ವೈವಿಧ್ಯಪೂರ್ಣ ನುಡಿತಗಳು ಸಿದ್ಧಿಸಿವೆ. ಸಂದರ್ಭಾನುಸಾರವಾಗಿ ಅಬ್ಬರದ ಭೋರ್ಗರೆತ, ಮರುಕ್ಷಣ ಕಲ್ಪನೆಗೂ ನಿಲುಕದ ನಾದಸುಧೆಯ ಪ್ರದರ್ಶನ ಇವರ ಸಾಧನೆಗೆ ಸಾಕ್ಷಿ. ತೆಂಕು ತಿಟ್ಟಿನ ಚಂಡೆ ವಾದನದಲ್ಲೂ ಇವರದು ನುರಿತ ಕೈ.
ವಿವಿದ ಮೇಳಗಳಲ್ಲಿ
ಇಡಗುಂಜಿ, ಕರ್ಕಿ ಹಾಸ್ಯಗಾರ, ಕಮಲಶಿಲೆ, ಸಾಲಿಗ್ರಾಮ, ಅಮೃತೇಶ್ವರಿ, ಮೂಲ್ಕಿ, ಗುಂಡಬಾಳ ಮೇಳಗಳಲ್ಲಿ ಕೃಷ್ಣ ಯಾಜಿ ಸೇವೆ ಸಲ್ಲಿಸಿದ್ದಾರೆ. ಉಮಾಮಹೇಶ್ವರಿ ಕಲಾವರ್ಧಕ ಸಂಘದ ತಾಳಮದ್ದಲೆ ಕೂಟದಲ್ಲಿ ಪ್ರಧಾನ ಮದ್ದಲೆ ವಾದಕರಾಗಿ, ಶ್ರೀಮಯ ಕಲಾಕೇಂದ್ರ ಗುಣವಂತೆ, ದೇವರು ಹೆಗಡೆ ಯಕ್ಷಗಾನ ಶಾಲೆ ಮುರೂರು ಇಲ್ಲಿ ಯಕ್ಷಗಾನ ಗುರುವಾಗಿ ಇವರು ೧೨-೧೩ ವರ್ಷ ಕಾಲ ವಿದ್ಯಾರ್ಥಿಗಳಿಗೆ ಶಿಕ್ಷಣ ಮತ್ತು ತರಬೇತಿ ನೀಡಿದ್ದಾರೆ.
ಚಂಡೆಯ ವ್ಯಾಪ್ತಿ ವಿಸ್ತರಣೆ
ಯಕ್ಷಗಾನಕ್ಕಷ್ಟೇ ಸೀಮಿತವಾದ ಚಂಡೆಯನ್ನು ನಾಟಕರಂಗಕ್ಕೂ ವಿಸ್ತರಿಸುವ ಮೂಲಕ ಹೊಸ ಪ್ರೇಕ್ಷಕರನ್ನು ಕೃಷ್ಣ ಯಾಜಿ ತಲುಪಿದ್ದಾರೆ. ಇತ್ತೀಚಿನ ಆವಿಷ್ಕಾರವಾದ ಶತಾವಧಾನಿ ಡಾ.ಆರ್. ಗಣೇಶ್ ಅವರ ನಿರ್ದೇಶನದ ಭಾಮಿನಿ ಹಾಗೂ ಕೃಷ್ಣಾರ್ಪಣ ಕಾರ್ಯಕ್ರಮಗಳಿಗೆ ಚಂಡೆವಾದನದ ವಿಶೇಷ ಛಾಪು ಮೂಡಿಸಿದ ಹಿರಿಮೆ ಕೃಷ್ಣ ಯಾಜಿ ಅವರದು. ಗೋಪಾಲಕೃಷ್ಣ ಹೆಗಡೆ ನೇತೃತ್ವದ 'ಲಯಲಾಸ್ಯ' ಕಾರ್ಯಕ್ರಮದಲ್ಲಿ ತಬಲಾ ಮತ್ತು ಮೃದಂಗಗಳೊಂದಿಗೆ ಚಂಡೆವಾದನದ ವಿಭಿನ್ನ ಆಯಾಮ, ಪಟ್ಟು ಮತ್ತು ಪೆಟ್ಟುಗಳ ಪ್ರದರ್ಶನ ನೀಡಿದ್ದು ಮಹತ್ವಪೂರ್ಣವೆನಿಸಿದೆ.
ಪ್ರಶಸ್ತಿ ಗೌರವಗಳು
ಕಿನ್ನೀರು ನಾರಾಯಣ ಹೆಗ್ಡೆ ಪ್ರತಿಷ್ಠಾನದ ಪ್ರಶಸ್ತಿಯಲ್ಲಿ ಮೊದಲಿಗರಾದ ಕೃಷ್ಣ ಯಾಜಿ ಅವರು, ೨೦೧೨ರಲ್ಲಿ ಉಡುಪಿ ಕಲಾಕೇಂದ್ರದಿಂದ ಭಾಗವತ ನಾರಾಯಣಪ್ಪ ಉಪ್ಪೂರ ಪ್ರಶಸ್ತಿ, ೨೦೧೨ರಲ್ಲಿ ಕಾಶ್ಶಪ ಪ್ರತಿಷ್ಠಾನ, ವಿದ್ಯಾ ಸಂಸ್ಕೃತಿ ಟ್ರಸ್ಟ್ ಗಡಿಗೆಹೊಳೆ ಮತ್ತು ಕರ್ನಾಟಕ ಯಕ್ಷಗಾನ ಬಯಲಾಟ ಅಕಾಡೆಮಿ ಪ್ರಶಸ್ತಿ, ಬೆಂಗಳೂರಿನ ಯಕ್ಷ ಸಿಂಚನ ಟ್ರಸ್ಟ್ ಗೌರವ ಮೊದಲಾದ ಯಕ್ಷರಂಗದ ಸಾಧಕರಿಗೆ ನೀಡುವ ಪ್ರತಿಷ್ಠಿತ ಪ್ರಶಸ್ತಿ,Ashvasan foundation award,ಸಾಧಕ ಪ್ರಶಸ್ತಿಗಳನ್ನು ಪಡೆದಿದ್ದಾರೆ.ಇದಲ್ಲದೆ ವಾದನ ರತ್ನಾಕರರೆಂಬ ಬಿರುದಾಂಕಿತರಾಗಿದ್ದಾರೆ.ಸ್ತ್ರೀ ವೇಷಕ್ಕೂ ಚಂಡೆ ನುಡಿಸುವುದು ಹೇಗೆಂದು ತೋರಿಸಿಕೊಟ್ಟ ಮೊದಲಿಗರಾಗಿದ್ದಾರೆ.
ಕಲೆಯೇ ಕಾಯಕ
ಮದ್ದಲೆ ಹಾಗೂ ಚಂಡೆ ವಾದನಗಳೆರಡರಲ್ಲೂ ಅತ್ಯುನ್ನತ ಕಲಾವಿದರಾದರೂ 'ಸಾಧನೆ ಸಾಲದು' ಎಂಬ ಮನೋಭಾವ; ವಿನಯ ಮತ್ತು ಶಿಸ್ತು ಜೀವನದ ಜೀವಾಳವಾಗಿರಬೇಕೆಂಬ ಸಂಕಲ್ಪ; ಸೋಲೊಪ್ಪದ ಸಂಯಮದ ಬದುಕು ಕೃಷ್ಣ ಯಾಜಿ ಅವರದು. ಯಕ್ಷಗಾನ ಕಲೆಗಾಗಿ ಜೀವ ತೇಯುತ್ತಿರುವ ಯಾಜಿಯವರರಿಗೆ ಕಲೆಯೇ ಕಾಯಕ, ಯಕ್ಷಗಾನವೇ ಅನ್ನದ ದಿಕ್ಕು- ಬದುಕಿನ ದಾರಿ.
ಮಾಹಿತಿ ಕೃಪೆ
ಕನ್ನಡ ಪ್ರಭ ಪತ್ರಿಕೆಯಲ್ಲಿ ರಾಜೇಶ್ ಅವರ ಲೇಖನ ವರ್ಗ:ಯಕ್ಷಗಾನ ಕಲಾವಿದರು
ಟರ್ಮಿನೇಟರ್ ಸಾಲ್ವೇಶನ್
ಟರ್ಮಿನೇಟರ್ ಸಾಲ್ವೇಶನ್  ಒಂದು  ಅಮೆರಿಕನ್ ವೈಜ್ಞಾನಿಕ ಕಾಲ್ಪನಿಕ ಚಲನಚಿತ್ರ, ಟರ್ಮಿನೇಟರ್  ಸರಣಿಯ ನಾಲ್ಕನೇ ಭಾಗ, ಇದನ್ನು ನಿರ್ದೇಶಿಸಿರುವವರು ಮೆಕ್‍ಜಿ, ಹಾಗೂ ಇದರ ತಾರಾಗಣವು ಭವಿಷ್ಯದ ರೆಸಿಸ್ಟೆನ್ಸ್‌ನ ನಾಯಕನಾದ ಜಾನ್ ಕಾನರ್ನ ಪಾತ್ರದಲ್ಲಿ ಕ್ರಿಶ್ಚಿಯನ್ ಬೇಲ್ ಮತ್ತು ಸೈಬೋರ್ಗ್ ಮಾರ್ಕಸ್ ರೈಟ್‌ನ ಪಾತ್ರದಲ್ಲಿ  ಸ್ಯಾಮ್ ವರ್ದಿಂಗ್‌ಟನ್ರನ್ನೊಳಗೊಂಡಿದೆ. ಈ ಚಲನಚಿತ್ರವು 1984ರ ಮೂಲ ಚಲನಚಿತ್ರದಲ್ಲಿರುವ ಯುವ ಕೈಲ್ ರೀಸ್ನನ್ನು ಆಂಟನ್ ಯೆಲ್‌ಶಿನ್ ನಟನೆಯ ಮೂಲಕ ಪರಿಚಯಿಸುವುದಲ್ಲದೆ, T-800 ಮಾಡೆಲ್ 101 ಟರ್ಮಿನೇಟರ್ನ ಮೂಲವನ್ನೂ ಸ್ಪಷ್ಟಪಡಿಸುತ್ತದೆ.
ಟರ್ಮಿನೇಟರ್ ಸಾಲ್ವೇಶನ್ ನ ಕಥೆಯು 2018ರಲ್ಲಿ ನಡೆಯುತ್ತದೆ ಮತ್ತು ಇದು ಮನುಜಕುಲ ಹಾಗೂ ಸ್ಕೈನೆಟ್ ನಡುವಿನ ಸಮರದ ಮೇಲೆ ಗಮನವನ್ನು ಕೇಂದ್ರೀಕರಿಸುತ್ತದೆ — ಹೀಗಾಗಿ ಇದು 1984 ಮತ್ತು 2004ರ ನಡುವೆ ನಡೆಯುವ ಮತ್ತು ಕಾಲಗತಿ ಪಯಣವನ್ನು ಪ್ರಮುಖ ಕಥಾವಸ್ತುವನ್ನಾಗಿ ಬಳಸಿಕೊಂಡ ಹಿಂದಿನ ಭಾಗಗಳಿಗಿಂತ ಭಿನ್ನವಾಗುತ್ತದೆ.
ಕಥಾವಸ್ತು
2003ರಲ್ಲಿ, ಸೈಬರ್‌ಡೈನ್ ಸಿಸ್ಟಮ್ಸ್ನ ಡಾಕ್ಟರ್ ಸಿರೀನಾ ಕೋಗನ್ (ಹೆಲೆನಾ ಬಾನ್‌ಹ್ಯಾಮ್ ಕಾರ್ಟರ್) ಮರಣದಂಡನೆಗೆ ಕಾಯುತ್ತಿರುವ ಖೈದಿ ಮಾರ್ಕಸ್ ರೈಟ್ (ಸ್ಯಾಮ್ ವರ್ದಿಂಗ್‌ಟನ್) ತನ್ನ ದೇಹವನ್ನು ವಿಷದ ಇಂಜೆಕ್ಷನ್ ನೀಡಿ ಸಾಯಿಸಲಾದ ನಂತರ ವೈದ್ಯಕೀಯ ಸಂಶೋಧನೆಗೆ ನೀಡುವಂತೆ ಮನವೊಲಿಸುತ್ತಾಳೆ. ಒಂದು ವರ್ಷದ ನಂತರ ಸ್ಕೈನೆಟ್ ವ್ಯವಸ್ಥೆಯು ಚಾಲನೆಗೆ ಬರುತ್ತದೆ ಮಾತ್ರವಲ್ಲದೆ ಮನುಷ್ಯರ ಇರುವಿಕೆಯನ್ನು ತನ್ನ ಅಸ್ತಿತ್ವಕ್ಕೆ ಬೆದರಿಕೆಯನ್ನಾಗಿ ಪರಿಗಣಿಸಿ ಮನುಷ್ಯಕುಲದ ಹೆಚ್ಚಿನ ಭಾಗವನ್ನು ಜಡ್ಝ್‌ಮೆಂಟ್ ಡೇ ಎಂದು ಕರೆಯಲಾಗುವ ವಿದ್ಯಮಾನದ ಮೂಲಕ ಅಳಿಸಿಹಾಕುತ್ತದೆ (ನೋಡಿ Terminator 3: Rise of the Machines ). 2018ರಲ್ಲಿ ಜಾನ್ ಕಾನರ್ (ಕ್ರಿಶ್ಚಿಯನ್ ಬೇಲ್) ಒಂದು ಸ್ಕೈನೆಟ್ ತಾಣದ ಮೇಲೆ ರೆಸಿಸ್ಟೆನ್ಸ್ ಮಾಡುವ ದಾಳಿಯೊಂದರ ಮುಂದಾಳತ್ವ ವಹಿಸುತ್ತಾನೆ. ಇಲ್ಲಿ ಮಾನವ ಸೆರೆಯಾಳುಗಳಿರುವುದನ್ನು ಕಾಣುವ ಜಾನ್ ಮಾನವ ಅಂಗಾಂಶಗಳ ಹೊದಿಕೆಯುಳ್ಳ ಹೊಸ ರೀತಿಯ ಟರ್ಮಿನೇಟರ್ಗಳನ್ನು ಅಭಿವೃದ್ಧಿಪಡಿಸುವ ಯೋಜನೆ ಹಾಕುತ್ತಾನೆ ಆದರೆ ಈ ತಾಣವು ಒಂದು ಪರಮಾಣು ಸ್ಫೋಟದಲ್ಲಿ ನಾಶವಾದ ನಂತರ ಈತನೊಬ್ಬನೇ ಬದುಕುಳಿಯುತ್ತಾನೆ. ಆದರೆ ತಾಣದ ಅವಶೇಷಗಳಿಂದ ಮಾರ್ಕಸ್ ಹೊರಗೆ ಬರುತ್ತಾನೆ ಮತ್ತು ಲಾಸ್ ಏಂಜೆಲ್ಸ್ ಕಡೆಗೆ ಕಾಲ್ನಡಿಗೆಯಲ್ಲಿ ಪ್ರಯಾಣಿಸುತ್ತಾನೆ.
ಒಂದು ಪರಮಾಣು ಸಬ್‌ಮೆರೀನ್ನಲ್ಲಿರುವ ರೆಸಿಸ್ಟೆನ್ಸ್‌ನ ಕೇಂದ್ರಕಚೇರಿಗೆ ಮರಳುವ ಜಾನ್, ಆಗಿನ ನಾಯಕ ಜನರಲ್ ಆಶ್‌ಡೌನ್‌ಗೆ (ಮೈಕೆಲ್ ಐರನ್‌ಸೈಡ್ ತನ್ನ ಸಂಶೋಧನೆಯ ಬಗ್ಗೆ ತಿಳಿಸುತ್ತಾನೆ. ಇದೇ ವೇಳೆಗೆ ಸ್ಕೈನೆಟ್ ಯಂತ್ರಗಳನ್ನು ಸ್ತಬ್ಧಗೊಳಿಸುವ ಸಾಮರ್ಥ್ಯವನ್ನು ಹೊಂದಿದೆಯೆನ್ನಲಾದ ರೇಡಿಯೋ ಫ್ರೀಕ್ವೆನ್ಸಿಯನ್ನು ರೆಸಿಸ್ಟೆನ್ಸ್ ಕಂಡುಹಿಡಿದಿರುತ್ತದೆ. ರೆಸಿಸ್ಟೆನ್ಸ್‌ಗೆ ದೊರಕಿದ ಸ್ಕೈನೆಟ್‌ನ ’ಕೊಲೆ ಪಟ್ಟಿ’ಯೊಂದರ ಪ್ರಕಾರ ಮುಂದಿನ ಒಂದು ವಾರದೊಳಗೆ  ಸ್ಕೈನೆಟ್ ರೆಸಿಸ್ಟೆನ್ಸ್‌ನ ನಿರ್ಣಾಯಕ ಸಿಬ್ಬಂದಿಯನ್ನು ಕೊಲೆಗೈಯುವ ಯೋಜನೆ ಹಾಕಿದೆ ಎಂದು ತಿಳಿದು ಬಂದಾಗ, ರೆಸಿಸ್ಟೆನ್ಸ್ ಇದಕ್ಕೆ ಪ್ರತಿಯಾಗಿ ಮುಂದಿನ ನಾಲ್ಕು ದಿನಗಳಲ್ಲಿ ಸ್ಕೈನೆಟ್‌ನ ಸ್ಯಾನ್ ಫ್ರ್ಯಾನ್ಸಿಸ್ಕೋ ತಾಣದ ಮೇಲೆ ದಾಳಿ ಮಾಡುವ ಯೋಜನೆ ಹಾಕುತ್ತಾರೆ.   ಜಾನ್‌ಗೆ ಈ ಪಟ್ಟಿಯಲ್ಲಿ ಕೈಲ್ ರೀಸ್ನ ನಂತರ ತನ್ನ ಹೆಸರು ಎರಡನೇ ಸ್ಥಾನದಲಿರುವುದು ತಿಳಿದು ಬರುತ್ತದೆ. ರೆಸಿಸ್ಟೆನ್ಸ್‌ನ ನಾಯಕರಿಗೆ ಸ್ಕೈನೆಟ್‌ಗೆ ಕೈಲ್ ರೀಸ್‌ನ ಪ್ರಾಮುಖ್ಯತೆಯ ಬಗ್ಗೆ ಅರಿವಿಲ್ಲದಿದ್ದರೂ, ಜಾನ್‌ಗೆ ಕೈಲ್ ಮುಂದೆ ತನ್ನ ತಂದೆಯಾಗುವನೆಂದು ತಿಳಿದಿದೆ (ನೋಡಿ ದ ಟರ್ಮಿನೇಟರ್). ಜಾನ್ ತನ್ನ ಆಫೀಸರ್ ಬಾರ್ನ್ಸ್ (ಕಾಮನ್) ಮತ್ತು ಹೆಂಡತಿ ಕೇಟ್ (ಬ್ರೈಸ್ ಡಲ್ಲಾಸ್ ಹವರ್ಡ್)ರನ್ನು ಭೇಟಿಯಾಗುತ್ತಾನೆ ಮತ್ತು ರೆಸಿಸ್ಟೆನ್ಸ್‌ನ ಸದಸ್ಯರು ಮತ್ತು ಪ್ರಪಂಚದಲ್ಲಿ ಬದುಕುಳಿದಿರುವ ಎಲ್ಲಾ ನಾಗರಿಕರಿಗೆ ರೇಡಿಯೋ ಸಂದೇಶಗಳನ್ನು ಕಳುಹಿಸುತ್ತಾನೆ.
ಲಾಸ್ ಏಂಜೆಲ್ಸ್‌ನ ಅವಶೇಷಗಳನ್ನು ತಲುಪುವ ಮಾರ್ಕಸ್‌ನನ್ನು ಕೈಲ್ ರೀಸ್ (ಆಂಟನ್ ಯೆಲ್‌ಶಿನ್) ಮತ್ತು ಆತನ ಮೂಕ ಜತೆಗಾತಿ ಸ್ಟಾರ್ (ಜೇಡಾಗ್ರೇಸ್ ಬೆರಿ) ಒಂದು T-600 ಟರ್ಮಿನೇಟರ್‌ನಿಂದ ಬಚಾವು ಮಾಡುತ್ತಾರೆ. ಕೈಲ್ ಮಾರ್ಕಸ್‌ನಿಗೆ ಜಡ್ಜ್‌ಮೆಂಟ್ ಡೇಯ ಘಟನೆಗಳು ಮತ್ತು ಅದರ ನಂತರ ಮನುಷ್ಯರು ಮತ್ತು ಯಂತ್ರಗಳ ನಡುವೆ ಆರಂಭವಾದ ಯುದ್ಧದ ಬಗ್ಗೆ ಸವಿಸ್ತಾರವಾಗಿ ತಿಳಿಸುತ್ತಾನೆ. ಜಾನ್‌ನ ರೇಡಿಯೋ ಪ್ರಸಾರವನ್ನು ಆಲಿಸಿದ ನಂತರ ಈ ಮೂವರೂ ರೆಸಿಸ್ಟೆನ್ಸ್ ಅನ್ನು ಹುಡುಕುತ್ತ ಲಾಸ್ ಏಂಜೆಲ್ಸ್‌ನಿಂದ ಹೊರಡುತ್ತಾರೆ. ಯಂತ್ರಗಳು ನಡೆಸುವ ಒಂದು ದಾಳಿಯಲ್ಲಿ ಅವರು ಬದುಕುಳಿಯುತ್ತಾರೆ, ಆದರೆ ಕೈಲ್, ಸ್ಟಾರ್ ಮತ್ತು ಹಲವಾರು ಮನುಷ್ಯರನ್ನು ಸೆರೆಹಿಡಿಯಲಾಗುತ್ತದೆ ಮತ್ತು ರೆಸಿಸ್ಟೆನ್ಸ್‌ನ ಒಂದು ಜೋಡಿ A-10ಗಳನ್ನು ಹೊಡೆದುರುಳಿಸಲಾಗುತ್ತದೆ. ದಾಳಿಯಲ್ಲಿ ಸೋತ ಪೈಲಟ್ ಬ್ಲೇರ್ ವಿಲಿಯಮ್ಸ್‌ನನ್ನು (ಮೂನ್ ಬ್ಲಡ್‌ಗುಡ್) ಭೇಟಿಯಾಗುವ ಮಾರ್ಕಸ್ ಆತನೊಡನೆ ಜಾನ್‌ನ ನೆಲೆಗೆ ತೆರಳುತ್ತಿರುವಾಗ ಒಂದು ಆಯಸ್ಕಾಂತೀಯ ಲ್ಯಾಂಡ್ ಮೈನ್ನಿಂದ ತೀವ್ರವಾಗಿ ಘಾಸಿಗೊಳ್ಳುತ್ತಾನೆ. ಆತನನ್ನು ಉಳಿಸಲು ಪ್ರಯತ್ನಪಡುತ್ತಿರುವ ರೆಸಿಸ್ಟೆನ್ಸ್‌ನ ಸೈನಿಕರಿಗೆ ಆತ ನಿಜವಾಗಿ ಮಾನವ ಅಂಗಾಂಗಗಳನ್ನು ಹೊಂದಿರುವ, ಒಂದು ಯಾಂತ್ರಿಕ ಎಂಡೋಸ್ಕೆಲಿಟನ್, ಸರ್ಕ್ಯೂಟ್ರಿ ಮತ್ತು ಒಂದು ಅರೆಕೃತಕ ಸೆರೆಬ್ರಲ್ ಕಾರ್ಟೆಕ್ಸ್ ಅನ್ನು ಹೊಂದಿರುವ ಒಬ್ಬ ಸೈಬೋರ್ಗ್ ಎಂದು ತಿಳಿದು ಬರುತ್ತದೆ. ತನ್ನನ್ನು ತಾನೊಬ್ಬ ಮಾನವನೆಂದೇ ಭಾವಿಸಿರುವ ಮಾರ್ಕಸ್ ಕೈಲ್‌ನನ್ನು ಸ್ಕೈನೆಟ್‌ನಿಂದ ಪಾರುಮಾಡುವ ಸಲುವಾಗಿ ತನ್ನನ್ನು ಬಿಡುಗಡೆ ಮಾಡಲು ಒತ್ತಾಯಿಸುತ್ತಾನೆ, ಆದರೆ ಜಾನ್ ಮಾರ್ಕಸ್ ತನ್ನನ್ನು ಕೊಲ್ಲಲು ಬಂದಿದ್ದಾನೆಂದು ತಿಳಿದು ಆತನನ್ನು ನಾಶಮಾಡಲು ಆದೇಶಿಸುತ್ತಾನೆ. ಆದರೆ, ಬ್ಲೇರ್ ಆತನನ್ನು ಬಿಡುಗಡೆ ಮಾಡಿ, ತಾಣದಿಂದ ಪರಾರಿಯಾಗಲು ಸಹಾಯ ಮಾಡುತ್ತಾನೆ. ಇದರಿಂದ ಆತನ ಬೆನ್ನಟ್ಟಿ ಬರುವ ಜಾನ್‌ನ ಜೀವವನ್ನು ಸ್ಕೈನೆಟ್ ಹೈಡ್ರೋಬೋಟ್‌ಗಳಿಂದ ಮಾರ್ಕಸ್ ಉಳಿಸುತ್ತಾನೆ, ಹಾಗೂ ಇದರ ನಂತರ ಇವರಿಬ್ಬರ ನಡುವೆ ಆಗುವ ಒಪ್ಪಂದದ ಪ್ರಕಾರ ಮಾರ್ಕಸ್ ಸ್ಕೈನೆಟ್‌ನ ಪ್ರಧಾನ ಕಚೇರಿಯೊಳಗೆ ನುಗ್ಗಿ ಅದರ ಭದ್ರತಾವ್ಯವಸ್ಥೆಯನ್ನು ನಿಷ್ಕ್ರಿಯಗೊಳಿಸುವುದು ಮತ್ತು ಹೀಗೆ ಮಾಡುವುದರ ಮೂಲಕ ಕೈಲ್‌ನನ್ನು ರಕ್ಷಿಸಲು ಜಾನ್‌ಗೆ ನೆರವಾಗುವುದೆಂದು ನಿರ್ಧಾರವಾಗುತ್ತದೆ.
ಜಾನ್ ಆಶ್‌ಡೌನ್‌ನಿಗೆ ತಾನು ಕೈಲ್‌ ಮತ್ತು ಇತರ ಸೆರೆಯಾಳುಗಳನ್ನು ರಕ್ಷಿಸುವ ತನಕ ದಾಳಿಯನ್ನು ತಡೆಹಿಡಿಯುವಂತೆ ಒತ್ತಾಯಿಸುತ್ತಾನೆ, ಆದರೆ ಇದಕ್ಕೆ ನಕಾರ ಸೂಚಿಸುವ ಆಶ್‌ಡೌನ್ ಜಾನ್‌ನನ್ನು ಆತನ ಸ್ಥಾನದಿಂದ ತೆಗೆದುಹಾಕುತ್ತಾನೆ. ಆದರೂ ಜಾನ್‌ನ ಸೈನಿಕರು ಆತನಿಗೆ ನಿಷ್ಟರಾಗಿ ಉಳಿಯುತ್ತಾರೆ ಮತ್ತು ಸ್ಕೈನೆಟ್ ನೆಲೆಯ ಮೇಲೆ ದಾಳಿ ಮಾಡಬಾರದೆಂಬ ಆತನ ಆದೇಶವನ್ನು ಪಾಲಿಸುತ್ತಾರೆ. ಇದೇ ವೇಳೆಗೆ ನೆಲೆಯೊಳಗೆ ನುಗ್ಗಿದ ಮಾರ್ಕಸ್ ಕಂಪ್ಯೂಟರ್ ಮೂಲಕ ಪರಿಧಿಯ ಭದ್ರತೆಗಳನ್ನು ನಿಷ್ಕ್ರಿಯಗೊಳಿಸುವುದರ ಮೂಲಕ ಜಾನ್‌ಗೆ ಬಂದೀಖಾನೆ ಪ್ರವೇಶಿಸಿ ಮಾನವ ಸೆರೆಯಾಳುಗಳನ್ನು ಸ್ವತಂತ್ರಗೊಳಿಸಲು ಸಹಾಯ ಮಾಡುತ್ತಾನೆ. ರೆಸಿಸ್ಟೆನ್ಸ್‌ನ ನಿಷ್ಕ್ರಿಯಗೊಳಿಸುವ ಸಿಗ್ನಲ್ ಒಂದು ಸಂಚೆಂದು ಬಯಲಾಗುತ್ತದೆ ಮತ್ತು ರೆಸಿಸ್ಟೆನ್ಸ್‌ನ ಎಲ್ಲ ನಾಯಕರೂ ಇರುವ ಕಮ್ಯಾಂಡ್ ಸಬ್‌ಮೆರೀನ್ ಅನ್ನು ವಿಧ್ವಂಸಗೊಳಿಸಲಾಗುತ್ತದೆ.
ಮಾರ್ಕಸ್‌ನಿಗೆ ತಾನು ಸ್ಕೈನೆಟ್‌ನ ಉತ್ಪನ್ನವೆಂದೂ ತನಗರಿವಿಲ್ಲದಂತೆಯೇ ಜಾನ್‌ನನ್ನು ಕೊಲೆಗೈಯುವ ಸಲುವಾಗಿ ಈ ನೆಲೆಗೆ ಕರೆದುಕೊಂಡು ಬರಬೇಕೆಂಬ ತನ್ನಲ್ಲಿ ವ್ಯವಸ್ಥಿತವಾಗಿ ಅಳವಡಿಸಲಾಗಿರುವ ಗುರಿಯನ್ನು ಸಾಧಿಸಿರುವುದಾಗಿಯೂ ತಿಳಿದುಬರುತ್ತದೆ. ತನ್ನನ್ನು ಸ್ಕೈನೆಟ್‌ಗೆ ಜೋಡಿಸುವ ಸಾಧನಗಳೆಲ್ಲವನ್ನೂ ನಾಶಮಾಡುವ ಆತ ಜಾನ್‌ ಒಂದು T-800 ಮಾಡೆಲ್ 101 ಟರ್ಮಿನೇಟರ್ನ ಜತೆ ಯುದ್ಧ ಮಡುತ್ತಿರುವಾಗ ಆತನಿಗೆ ಸಹಾಯ ಮಾಡುತ್ತಾನೆ. ಈ ಸೆಣಸಾಟದ ವೇಳೆಯಲ್ಲಿ ಜಾನ್ ತೀವ್ರವಾಗಿ ಗಾಯಗೊಂಡರೂ ಕೂಡ ತಾನು, ಮಾರ್ಕಸ್, ಕೈಲ್ ಮತ್ತು ಸ್ಟಾರ್ ಆಕಾಶಮಾರ್ಗದ ಮೂಲಕ ರಕ್ಷಿಸಲ್ಪಟ್ಟು ಪಾರಾಗುವ ಮುನ್ನ ಹಲವಾರು ಟರ್ಮಿನೇಟರ್ ಹೈಡ್ರೋಜನ್ ಸೆಲ್‌ಗಳನ್ನು ಒಂದು ಸ್ಫೋಟಕಕ್ಕೆ ಜೋಡಿಸಿ ಅವುಗಳು ಸಿಡಿದು ಸ್ಕೈನೆಟ್ ನೆಲೆಯು ನಿರ್ನಾಮವಾಗುವಂತೆ ಮಾಡುತ್ತಾನೆ. ಕೇಟ್ ಜಾನ್‌ನನ್ನು ಉಳಿಸಿಕೊಳ್ಳಲು ಬಹಳ ಪ್ರಯತ್ನಿಸುತ್ತಾಳೆ, ಆದರೆ ಆತನ ಹೃದಯ ಬಹಳ ದುರ್ಬಲವಾಗಿದೆ. ಜಾನ್‌ನನ್ನು ಉಳಿಸಿಕೊಳ್ಳುವ ಸಲುವಾಗಿ ಮಾರ್ಕಸ್ ತನ್ನ ಹೃದಯವನ್ನು ಕಸಿಮಾಡಲು ನೀಡಿ ತನ್ನ ಜೀವವನ್ನೇ ತ್ಯಾಗ ಮಾಡುತ್ತಾನೆ. ಆರೋಗ್ಯ ಸುಧಾರಿಸಿಕೊಳ್ಳುತ್ತಿರುವ ಜಾನ್ ಇತರ ರೆಸಿಸ್ಟೆನ್ಸ್ ಯೋಧರಿಗೆ ಈ ಯುದ್ಧವನ್ನು ಗೆದ್ದಾಗಿದೆ, ಆದರೆ ಸಮರವಿನ್ನೂ ಸಮಾಪ್ತಿಯಾಗಿಲ್ಲ ಎಂದು ರೇಡಿಯೋ ಸಂದೇಶದ ಮೂಲಕ ಹೇಳುತ್ತಾನೆ.
ಅಭಿವೃದ್ಧಿ
1999ರಲ್ಲಿ, C2 Pictures ಈ ಯೋಜನೆಯ ಹಕ್ಕುಗಳನ್ನು ಖರೀದಿಸಿದ ಎರಡು ವರ್ಷಗಳ ನಂತರ, ಎರಡು ಟರ್ಮಿನೇಟರ್ ಚಲನಚಿತ್ರಗಳ ನೆಲೆಗಳ ನಕ್ಷೆಗಳನ್ನು ತಯಾರಿಸಲಾಯಿತು ಮತ್ತು ಇವೆರಡೂ ಜತೆಜತೆಯಾಗಿಯೇ ತಯಾರಾಗುವದೆಂದು ಭಾವಿಸಲಾಗಿತ್ತು. ಟೆಡಿ ಸರಾಫಿಯನ್ರನ್ನು ಟರ್ಮಿನೇಟರ್ 3: ರೈಸ್ ಆಫ್ ದ ಮಶೀನ್ಸ್ ಅನ್ನು ಬರೆಯಲು ನಿಯುಕ್ತಿಗೊಳಿಸಲಾಯಿತು ಮತ್ತು ಇದಕ್ಕಾಗಿ ಕೊನೆಗೆ ಅವರಿಗೆ ಜಂಟಿಯಾಗಿ ಕಥೆ ಬರೆದರೆಂಬ ಸ್ಥಾನ ದಕ್ಕಿತು, ಹಾಗೂ ಟರ್ಮಿನೇಟರ್ 4 ಅನ್ನು ಡೇವಿಡ್ ಸಿ. ವಿಲ್ಸನ್ ಬರೆಯಬೇಕಾಗಿದ್ದಿತು. ಯಾವುದೇ ಪರಿಷ್ಕರಣೆಗಳನ್ನು ಮಾಡುವ ಮೊದಲೇ T3 ಮೊದಲಿಗೆ 2001ರಲ್ಲಿ ಹೊರಬಂದಿತು ಮತ್ತು ಇದು ಸ್ಕೈನೆಟ್ ಮತ್ತು ಮಾನವರ ನಡುವಿನ ಮೊದಮೊದಲ ಯುದ್ಧಗಳನ್ನು ಆಧರಿಸಿದ್ದಾಗಿತ್ತು. ಇದಾದ ಕೂಡಲೆ T4 ಬಿಡುಗಡೆಯಾಗುವುದಿತ್ತು ಮತ್ತು ಮೊದಲೆರಡು ಚಲನಚಿತ್ರಗಳಲ್ಲಿ ಕಂಡುಬರುವ ಯುದ್ಧಗಳ ಮೇಲೆ ಕೇಂದ್ರೀಕೃತವಾಗಿರಬೇಕಿದ್ದಿತು. Warner Bros. ಈ ಚಲನಚಿತ್ರಕ್ಕೆ "ಪ್ರಾಜೆಕ್ಟ್ ಏಂಜೆಲ್" ಎಂಬ ಗುಪ್ತನಾಮವನ್ನು ನೀಡಿದ್ದರು.
2003ರಲ್ಲಿ ಟರ್ಮಿನೇಟರ್ 3 ಬಿಡುಗಡೆಯಾದ ಮೇಲೆ ನಿರ್ಮಾಪಕರಾದ ಆಂಡ್ರಿವ್ ಜಿ. ವಾಜ್ನಾ ಮತ್ತು ಮಾರಿಯೋ ಕಸ್ಸಾರ್ ಮುಂದಿನ ಚಲನಚಿತ್ರದಲ್ಲಿ ಜಾನ್ ಕಾನರ್ ಮತ್ತು ಕೇಟ್ ಬ್ರಿವ್‌ಸ್ಟರ್ ಪಾತ್ರಗಳಲ್ಲಿ ನಟಿಸಲು ನಿಕ್ ಸ್ಟಾಹ್ಲ್ ಮತ್ತು ಕ್ಲೇರ್ ಡೇನ್ಸ್ರೊಂದಿಗೆ ಒಪ್ಪಂದ ಮಾಡಿಕೊಂಡರು. ನಿರ್ದೇಶಕ ಜಾನಥನ್ ಮೋಸ್ಟೋವ್ ಜಾನ್ ಬ್ರ್ಯಾನ್‌ಕ್ಯಾಟೋ ಮತ್ತು ಮೈಕೆಲ್ ಫೆರಿಸ್ ಬರೆದಿದ್ದ ಸ್ಕ್ರಿಪ್ಟ್ ಅನ್ನು ಅಭಿವೃದ್ಧಿಪಡಿಸುವಲ್ಲಿ ಸಹಾಯ ಮಾಡಿದರು ಮತ್ತು ಒಂದು ಚಲನಚಿತ್ರವನ್ನು ನಿರ್ದೇಶಿಸಿ ಮುಗಿಸಿದ ಬಳಿಕ 2005ರಲ್ಲಿ ಈ ಚಲನಚಿತ್ರವನ್ನು ನಿರ್ದೇಶಿಸಲು ತಯಾರಾಗಿದ್ದರು. ಆ ವೇಳೆಗಾಗಲೇ ಅರ್ನಾಲ್ಡ್ ಶ್ವಾರ್ಜೆನೆಗರ್ ಗವರ್ನರ್ ಆಫ್ ಕ್ಯಾಲಿಫೋರ್ನಿಯಾ ಹುದ್ದೆಯಲ್ಲಿದ್ದುದರಿಂದಾಗಿ ಅವರ ಪಾತ್ರವು ಈ ಚಲನಚಿತ್ರದಲ್ಲಿ ಬಹಳ ಕಡಿಮೆ ಸಮಯದ್ದಾಗಿರುವುದೆಂದು ಎಲ್ಲರಿಗೂ ತಿಳಿದುಹೋಗಿತ್ತು. ನಿರ್ಮಾಪಕರು ಟರ್ಮಿನೇಟರ್ 3 ಚಲನಚಿತ್ರಕ್ಕೆ ಹಣಕಾಸಿನ ವ್ಯವಸ್ಥೆಯ ಸಲುವಾಗಿ Warner Bros. ಅನ್ನು ಸಂಪರ್ಕಿಸಿದರು. 2005ರಲ್ಲಿ, ಚಿತ್ರಕಥೆಯ ಸಮಯವು ಬಹಳ ಮುಂದಕ್ಕೆ ಹೋಗುವುದರಿಂದ ಜಾನ್ ಮತ್ತು ಕೇಟ್‍ರ ಪಾತ್ರಗಳನ್ನು ಪುನರಾಯ್ಕೆ ಮಾಡಿಕೊಳ್ಳಲಾಗುವುದೆಂದು ಸ್ಟಾಹ್ಲ್ ಹೇಳಿಕೆ ನೀಡಿದರು. 2006ರ ಹೊತ್ತಿಗೆ, ಮೂಲ ಚಲನಚಿತ್ರದ ವಿತರಕರಾಗಿದ್ದ Metro-Goldwyn-Mayer ತನ್ನ ಹೊಸ ಸಿಇಒ ಹ್ಯಾರಿ ಸ್ಲೋಅನ್‌ರ ಸ್ಟುಡಿಯೋವನ್ನು ಹಾಲಿವುಡ್‌ನಲ್ಲಿ ಹೆಚ್ಚು ಪ್ರಬಲವಾಗಿಸಬೇಕೆನ್ನುವ ಯೋಜನೆಯ ಭಾಗವಾಗಿ, ನಾಲ್ಕನೆಯ ಚಲನಚಿತ್ರವನ್ನೂ ಕೂಡ ವಿತರಿಸಲು ಮುಂದೆ ಬಂದರು.
ಮೇ 9, 2007ರಂದು ಟರ್ಮಿನೇಟರ್ ಸರಣಿಯ ಹಕ್ಕುಗಳು ವೈಷಮ್ಯದಿಂದಿದ್ದ ವಾಜ್ನಾ ಮತ್ತು ಕಸ್ಸಾರ್‌ರಿಂದ the Halcyon Companyಯ ಕೈಸೇರಿದೆ ಎಂದು ಘೋಷಿಸಲಾಯಿತು. ಈ ಹಕ್ಕನ್ನಾಧರಿಸಿ ಒಂದು ಹೊಸ ತ್ರಿವಳಿ ಸರಣಿಯನ್ನು ನಿರ್ಮಿಸಬೇಕೆಂದು ಈ ನಿರ್ಮಾಪಕರು ಬಯಸುತ್ತಿದ್ದರು. ಈ ಕೊಳ್ಳುವಿಕೆಗೆ ಆರ್ಥಿಕ ಸಹಾಯ ನೀಡಿದ್ದು 0}ಸ್ಯಾಂಟಾ ಮಾನಿಕಾದ ಒಂದು ಹೆಜ್ ಫಂಡ್ ಗಿದ್ದ ಪೆಸಿಫಿಕೋರ್ ಎಂಬ ಸಂಸ್ಥೆ.{{1/} ಜುಲೈ 19ರ ಹೊತ್ತಿಗೆ ಈ ಯೋಜನೆಯು MGM ಮತ್ತು Halcyon ಉಪಸಂಸ್ಥೆಯಾದ T Asset ನಡುವಿದ್ದ ಒಂದು ಮೊಕದ್ದಮೆಯ ಕಾರಣದಿಂದ ವಿವಾದಕ್ಕೆ ಸಿಲುಕಿಕೊಂಡಿತು. MGM ಟರ್ಮಿನೇಟರ್ ಚಲನಚಿತ್ರಗಳ ವಿತರಣೆಯ ಮಾತುಕತೆ ನಡೆಸುವ ಸಲುವಾಗಿ ಮೂವತ್ತು ದಿನಗಳ ಅವಧಿಯನ್ನು ನೀಡಿತ್ತು. ಟರ್ಮಿನೇಟರ್ 4 ರ ಮಾತುಕತೆಯ ವೇಳೆಗೆ ಹ್ಯಾಲ್‌ಸ್ಯನ್ ಅವರ ಮೊದಲ ಪ್ರಸ್ತಾವನೆಯನ್ನು ನಿರಾಕರಿಸಿತು ಮತ್ತು MGM ಮಾತುಕತೆಗಳನ್ನು ಅಲ್ಲಿಗೇ ನಿಲ್ಲಿಸಿತು. ಮುವತ್ತು ದಿನಗಳ ನಂತರ MGM ಮಾತುಕತೆಯನ್ನು ರದ್ದುಗೊಳಿಸಲಾದ ದಿನಗಳನ್ನು ಪರಿಗಣಿಸಲಾಗುವುದಿಲ್ಲವೆಂದೂ, ತಮ್ಮ ವಿಶೇಷ ಗಡುವು ಇನ್ನೂ ತೆರೆದಿದೆಯೆಂದೂ ಘೋಷಿಸಿದರು. ಹ್ಯಾಲ್‌ಸ್ಯನ್ ತಾವು ಇತರ ವಿತರಕರನ್ನು ಸಂಪರ್ಕಿಸುವ ಸಲುವಾಗಿ ಕೋರ್ಟಿನ ಅನುಮತಿ ಕೋರಿದರು. ಕೊನೆಗೆ, ಈ ಮೊಕದ್ದಮೆಯನ್ನು ಇತ್ಯರ್ಥಗೊಳಿಸಲಾಯಿತು ಮತ್ತು MGMಗೆ ಮೊದಲ ಸಾರಿ ಮತ್ತು ಐದನೇ ಟರ್ಮಿನೇಟರ್ ಚಲನಚಿತ್ರದ ವೆಚ್ಚ ಭರಿಸುವುದು ಮತ್ತು ವಿತರಣೆಯ ಅನುಮತಿ ನಿರಾಕರಿಸಲು ಮೊದಲ ಮೂವತ್ತು ದಿನಗಳ ಅವಧಿಯನ್ನು ನೀಡಲಾಯಿತು.
ಕೊನೆಯಲ್ಲಿ Warner Bros. $60 ಮಿಲಿಯನ್ ತೆತ್ತು ಟರ್ಮಿನೇಟರ್ ಸಾಲ್ವೇಶನ್ ನ ಯುನೈಟೆಡ್ ಸ್ಟೇಟ್ಸ್‌ನಲ್ಲಿಯ ವಿತರಣಾ ಹಕ್ಕುಗಳನ್ನು ಪಡೆದುಕೊಂಡಿತು; Sony Pictures ಕೂಡಾ ಅಂತರ್ರಾಷ್ಟ್ರೀಯ ಪ್ರದೇಶಗಳಲ್ಲಿ ಈ ಚಲನಚಿತ್ರವನ್ನು ವಿತರಿಸುವ ಹಕ್ಕುಗಳನ್ನು ಪಡೆದುಕೊಳ್ಳಲು ಸುಮಾರು $100 ಮಿಲಿಯನ್‌ನಷ್ತು ಹಣ ತೆತ್ತಿತು.
ಸಾಹಿತ್ಯ
ಮೆಕ್‌ಜಿ ಈ ಚಲನಚಿತ್ರವನ್ನು ನಿರ್ದೇಶಿಸಲು ಸಹಿ ಹಾಕಿದ, ಏಕೆಂದರೆ ಮೊದಲ ಎರಡು ಚಲನಚಿತ್ರಗಳು ಆತನಿಗೆ ಬಹಳ ಮೆಚ್ಚಿನವಾಗಿದ್ದವು ಮತ್ತು ಆತ (T-1000 ಪಾತ್ರದಲ್ಲಿ ನಟಿಸಿದ) ರಾಬರ್ಟ್ ಪ್ಯಾಟ್ರಿಕ್ರನ್ನೂ ಕೂಡ ತನ್ನ ಚಲನಚಿತ್ರಗಳಲ್ಲಿ ನಟಿಸಲು ಆಯ್ಕೆ ಮಾಡಿದ್ದರು. "ಸತ್ತ ಕುದುರೆಯ ಮೇಲೆ ಚಾಟಿ ಬೀಸುವುದರ" ಬಗ್ಗೆ ಆತ ಮೊದಮೊದಲು ಅಧೀರನಾಗಿದ್ದನಾದರೂ, ಮಹಾಪ್ರಳಯದ ನಂತರದ ವಾತಾವರಣವು ಈ ಚಲನಚಿತ್ರವನ್ನು ಬರೇ ಒಂದು ಕೀಳುದರ್ಜೆಯ ಮುಂದುವರಿದ ಭಾಗವಾಗಿ ಇರಗೊಡುವುದಿಲ್ಲವೆಂದು ಆತನಿಗೆ ವಿಶ್ವಾಸವಿತ್ತು. Terminator 2: Judgment Day ಮತ್ತು ಟರ್ಮಿನೇಟರ್ 3: ರೈಸ್ ಆಫ್ ದ ಮಶೀನ್ಸ್ ನ ವಿದ್ಯಮಾನಗಳು ಭವಿಷ್ಯವನ್ನು ಬದಲಾಯಿಸುವ ಕಲ್ಪನೆಯಿದ್ದುದರಿಂದ ಅವುಗಳು ಭವಿಷ್ಯದ ವಿಶ್ವವನ್ನು ಪ್ರತಿಬಿಂಬಿಸುವಲ್ಲಿ ಯಾವ ರೀತಿಯ ಬದಲಾವಣೆಗಳನ್ನು ಬೇಕಾದರೂ ಮಾಡುವುದು ಸಾಧ್ಯವಾಯಿತು. ಮೆಕ್‌ಜಿ ಸರಣಿಯ ಸಹ-ನಿರ್ಮಾತೃವಾದ ಜೇಮ್ಸ್ ಕ್ಯಾಮೆರಾನ್‌ರನ್ನು ಭೇಟಿಮಾಡಿದರು, ಮತ್ತು ಆತ ಈ ಯೋಜನೆಯ ಬಗ್ಗೆ ಒಳ್ಳೆಯದಾಗಲೀ ಕೆಟ್ಟದಾಗಲೀ ಏನೊಂದನ್ನೂ ಹೇಳದಿದ್ದರೂ ತಾನು ರಿಡ್ಲೀ ಸ್ಕಾಟ್ರ ಏಲಿಯೆನ್ ಚಲನಚಿತ್ರದ ನಂತರ ಏಲಿಯೆನ್ಸ್  ಅನ್ನು ನಿರ್ದೇಶಿಸಬೇಕಾಗಿ ಬಂದಾಗ ತನಗೂ ಇದೇ ರೀತಿಯ ಸವಾಲು ಎದುರಾಗಿತ್ತು ಎಂದು ಹೇಳಿದರು. ಆತ ಹಳೆಯ ಚಲನಚಿತ್ರಗಳ ಎರಡು ಅಂಶಗಳನ್ನು ಅಂತೆಯೇ ಮುಂದುವರಿಸಿದರು; ಮೊದಲನೆಯ ಅಂಶ ಜಾನ್ ಅಧಿಕಾರದಲ್ಲಿರುವವರಿಗೆ ಅಪರಿಚಿತನಾಗಿದ್ದನೆನ್ನುವುದು, ಎರಡನೆಯದು ಭವಿಷ್ಯದಲ್ಲಿ ಪ್ರಮುಖ ಪಾತ್ರ ವಹಿಸಲಿರುವ ವ್ಯಕ್ತಿಯೊಬ್ಬನ ರಕ್ಷಣೆ - ಇಲ್ಲಿ ಆ ವ್ಯಕ್ತಿ ಕೈಲ್ ರೀಸ್.
ಈ ಚಲನಚಿತ್ರದ ಮೊದಲ ಸಂಪೂರ್ಣ ಸ್ಕ್ರೀನ್‌ಪ್ಲೇಯನ್ನು ಟರ್ಮಿನೇಟರ್ 3 ಯ ಬರಹಗಾರರಾದ ಜಾನ್ ಬ್ರ್ಯಾಂಕಾಟೋ ಮತ್ತು ಮೆಕೆಲ್ ಫೆರಿಸ್ ಬರೆದರು ಮತ್ತು ಸಂಪೂರ್ಣ ಸ್ಕ್ರೀನ್‌ಪ್ಲೇಯ ಸ್ತುತ್ಯತೆ ಅವರಿಗೇ ಲಭ್ಯವಾಯಿತು. ಪಾಲ್ ಹ್ಯಾಗಿಸ್ ಬ್ರ್ಯಾಂಕಾಟೋ ಮತ್ತು ಫೆರಿಸ್‌ರ ಸ್ಕ್ರಿಪ್ಟ್ ಅನ್ನು ಮತ್ತೆ ಬರೆದರು ಮತ್ತು ಚಿತ್ರೀಕರಣಕ್ಕೆ ಮೂರು ವಾರಗಳ ಮೊದಲು ಶಾನ್ ರಯಾನ್ ಇದನ್ನು ಮತ್ತೆ ಪರಿಷ್ಕರಣೆ ಮಾಡಿದರು. ಜಾನಥನ್ ನೋಲನ್ ಕೂಡಾ ಸೆಟ್‌ನಲ್ಲಿ ಬರೆಯುತ್ತಿದ್ದರು ಹಾಗೂ ಇದರಿಂದ ಮೆಕ್‌ಜಿ ಸ್ಕ್ರಿಪ್ಟ್‌ನ ಮೇಲಿನ ಅವರ ಕೆಲಸವು ಬಹಳ ಮಹತ್ವದ್ದೆಂಬ ತೀರ್ಮಾನಕ್ಕೆ ಬರುವಂತಾಯಿತು; ಬೇಲ್ ಈ ಚಲನಚಿತ್ರಕ್ಕೆ ಸಹಿ ಮಾಡಿದ ನಂತರವೂ ಅವರು ಚಲನಚಿತ್ರಕ್ಕೆ ಸಹಾಯಹಸ್ತ ನೀಡುತ್ತಲೇ ಇದ್ದರು ಮತ್ತು ಕಾನರ್‌ನ ನಾಯಕತ್ವದ ವರ್ತುಳವನ್ನು ಕೂಡಾ ರೂಪಿಸಿದರು. ಆಂಥೊನಿ ಇ. ಜ್ವಿಕರ್ ಕೂಡಾ ಸ್ಕ್ರಿಪ್ಟ್‌ಗೆ ತಮ್ಮ ಕೊಡುಗೆಯನ್ನು ನೀಡಿದರು. ಈ ಪುನರಾವೃತ್ತಿಗಳು ಎಷ್ಟೊಂದು ವಿಸ್ತಾರವಾಗಿದ್ದುವೆಂದರೆ ಅಲನ್ ಡೀನ್ ಫಾಸ್ಟರ್ ಪ್ರಕಾಶಕರಿಗೆ ಮುದ್ರಿಸಲು ನೀಡಿದ ಸಂಪೂರ್ಣ ಕಾದಂಬರೀಕರಣವನ್ನು ಬದಲಾಯಿಸಲು ನಿಶ್ಚಯಿಸಿದರು, ಏಕೆಂದರೆ ಆತನಿಗೆ ಮೊದಲು ನೀಡಲಾಗಿದ್ದ ಸ್ಕ್ರಿಪ್ಟ್‌ಗೂ ಕೊನೆಗೆ ಸಂಗ್ರಹಿಸಲಾದ ಚಿತ್ರೀಕರಣದ ಸ್ಕ್ರಿಪ್ಟ್‌ಗೂ ಬಹಳ ವ್ಯತ್ಯಾಸಗಳಿದ್ದವು.
ಮೊದಮೊದಲ ಸ್ಕ್ರಿಪ್ಟ್‌ನ ಕರಡು ಪ್ರತಿಗಳಲ್ಲಿ ಜಾನ್ ಬರೇ ಒಬ್ಬ ಅನುಷಂಗಿಕ ಪಾತ್ರವಾಗಿದ್ದ. ನಿರ್ಮಾಪಕ ಜೇಮ್ಸ್ ಮಿಡ್‌ಲ್‌ಟನ್ ವಿವರಿಸಿದಂತೆ "ಬೆನ್-ಹರ್ ಜೀಸಸ್ ಕ್ರೈಸ್ಟ್ನಿಂದ ಪ್ರಭಾವಿತನಾಗಿದ್ದ, ಆದರೆ ಅದು ಆತನ ಕಥೆಯಾಗಿತ್ತು. ಇದೇ ರೀತಿಯಲ್ಲಿ ಈ (ಹೊಸ, ಪ್ರಮುಖ) ಪಾತ್ರವೂ ಕೂಡ ಜಾನ್ ಕಾನರ್‌ನಿಂದ ಪ್ರಭಾವಿತನಾಗಿರುತ್ತಾನೆ." ಮೂಲ ಅಂತ್ಯದಲ್ಲಿ ಜಾನ್ ಸಾಯುವುದೆಂದೂ, ರೆಸಿಸ್ಟೆನ್ಸ್ ಆತನ ಚರ್ಮವನ್ನು ಮಾರ್ಕಸ್‌ನ ಸೈಬರ್ನೆಟಿಕ್ ದೇಹಕ್ಕೆ ಅಳವಡಿಸುವುದರ ಮೂಲಕ ಆತನ ರೂಪವನ್ನು ಜೀವಂತವಾಗಿಡುವುದೆಂದೂ ನಿರ್ಧಾರವಾಗಿದ್ದಿತು. ಆದರೆ ಈ ಅಂತ್ಯವು ಇಂಟರ್‌ನೆಟ್‌ನಲ್ಲಿ ಬಯಲಾದ ಮೇಲೆ, Warner Bros. ಚಲನಚಿತ್ರದ ಮೂರನೇ ಭಾಗವನ್ನು ಸಂಪೂರ್ಣವಾಗಿ ಬದಲಾಯಿಸುವುದೆಂದು ನಿಶ್ಚಯಿಸಿದರು. ಮೆಕ್‌ಜಿ ಮತ್ತು ನೋಲನ್ ಜಾನ್‌ನ ಪಾತ್ರದಲ್ಲಿ ಕ್ರಿಸ್ತನ ಅಂಶಗಳನ್ನು ಹಾಗೆಯೇ ಉಳಿಸಿಕೊಂಡು ಹೋದರು, ಹಾಗಾಗಿ ಚಲನಚಿತ್ರದಲ್ಲಿ ಕಾಣಬರುವ ಜಾನ್‌ನ ಹಿಂಬಾಲಕರಲ್ಲಿ ಕೆಲವರು ಆತನಿಗೆ ಸ್ಕೈನೆಟ್ ಬಗೆಗೆ ತಿಳಿದಿರುವುದನ್ನು ಸಂಪೂರ್ಣವಾಗಿ ನಂಬಿದರೆ, ಇನ್ನು ಕೆಲವರಿಗೆ ಅದರ ಬಗ್ಗೆ ನಂಬಿಕೆಯಿಲ್ಲದಿರುವಂತೆ ತೋರಿಸಲಾಗಿದೆ.
ಮೆಕ್‌ಜಿ "ಮಾನವರು ಮತ್ತು ಯಂತ್ರಗಳ ನಡುವೆ ಎಳೆಯಲಾಗುವ ಲಕ್ಷ್ಮಣರೇಖೆ"ಯೇ ಚಲನಚಿತ್ರದ ವಸ್ತು ಎಂದು ವಿವರಿಸುತ್ತಾರೆ. ಮಾನವಕುಲವು ಇನ್ನೂ ಮೇಲುಗೈ ಪಡೆದಿದ್ದ ಸಮಯದಲ್ಲಿ ಕೊಲೆಗಾಗಿ ಮರಣದಂಡನೆಯ ಶಿಕ್ಷೆ ಪಡೆಯುವ ಮಾರ್ಕಸ್ ಹಾಗೂ ಕೈಲ್ ರೀಸ್‌ರ ನಡುವಿನ ಸ್ನೇಹ, ಉದಾಹರಣೆಗೆ ಅವರು ಬ್ಲಿಟ್ಜ್ನ ವೇಳೆಯಲ್ಲಿ ಬದುಕುಳಿಯಲು ಅವರು ಒಟ್ಟುಗೂಡಿ ಕೆಲಸ ಮಾಡಿದ ರೀತಿಯಿಂದ ಯುದ್ಧ ಮತ್ತು ತೊಳಲಾಟಗಳು ಹೇಗೆ ಮನುಷ್ಯನ ಒಳ್ಳೆಯತನವನ್ನು ಹೊರತರಬಲ್ಲವು ಎನ್ನುವುದನ್ನು ತೋರಿಸುತ್ತದೆ. ಚಲನಚಿತ್ರದ ಶೀರ್ಷಿಕೆಯು ಮನುಜಕುಲ ಮತ್ತು ಮಾರ್ಕಸ್‌ರಿಗೆ ನೀಡಲಾಗುವ ಎರಡನೇ ಅವಕಾಶಗಳಿಂದ ಮತ್ತು ಮನುಜಕುಲವನ್ನು ಯಂತ್ರಗಳಿಂದ ಉಳಿಸಲೆತ್ನಿಸುವ ಜಾನ್‌ನ ಪ್ರಯತ್ನಗಳಿಂದ ವ್ಯುತ್ಪನ್ನಗೊಳಿಸಲಾಯಿತು. ಚಲನಚಿತ್ರದ ಮೂಲ ಶೀರ್ಷಿಕೆಯು ಟರ್ಮಿನೇಟರ್ ಸಾಲ್ವೇಶನ್: ದ ಫ್ಯೂಚರ್ ಬಿಗಿನ್ಸ್ ಎಂದಿತ್ತಾದರೂ, ಚಿತ್ರೀಕರಣದ ವೇಳೆಯಲ್ಲಿ ಇದನ್ನು ಕೈಬಿಡಲಾಯಿತು.
ಇದನ್ನು ಬರೆಯುವ ಸಮಯದುದ್ದಕ್ಕೂ ಚಲನಚಿತ್ರದ ಪಾತ್ರವರ್ಗ ಮತ್ತು ಇತರರು ಯಾವುದಾದರೂ ಪ್ರಸ್ತಾಪ ಅಥವಾ ಪ್ರಶಂಸೆಯನ್ನು ಕಂಡುಹಿಡಿಯುವ ಸಲುವಾಗಿ ಮೂರೂ ಚಲನಚಿತ್ರಗಳ ಸೀನ್‌ಗಳನ್ನು ನೋಡುತ್ತಲೇ ಇರುತ್ತಿದ್ದರು, ಉದಾಹರಣೆಗೆ, ಈ ಚಲನಚಿತ್ರದಲ್ಲಿ ಜಾನ್ "I'll be back" ಎಂದು ಹೇಳುತ್ತಾನೆ. ಯಾವ ಕಲ್ಪನೆಗಳನ್ನು ಒಳಗೊಳ್ಳಬೇಕು ಅಥವಾ ಕೈಬಿಡಬೇಕು ಎನ್ನುವುದನ್ನು ಮೆಕ್‌ಜಿ ನಿರ್ಧರಿಸಬೇಕಾಗಿ ಬಂದಿತು. ಒಂದು ಓಪನಿಂಗ್ ಸೀನ್‌ನಲ್ಲಿ ಜಾನ್ ದುರ್ಘಟನೆಗೀಡಾದ ಹೆಲಿಕಾಪ್ಟರೊಂದರ ಮೇಲೆ ಟರ್ಮಿನೇಟರ್ ಒಂದರ ಜತೆ ಹೋರಾಡುತ್ತಿರುವಂತೆ ತೋರಿಸಲಾಗಿದೆ ಮತ್ತು ಇದನ್ನು ಮೂಲ ಚಲನಚಿತ್ರದ ಕ್ಲೈಮ್ಯಾಕ್ಸ್‌ನಲ್ಲಿ ಕಾಲು ಮುರಿದುಕೊಂಡಿರುವ ಜಾನ್‌ನ ತಾಯಿಯನ್ನು ಒಂದು ಜಖಮುಗೊಂಡ ಟರ್ಮಿನೇಟರ್ ಬೆನ್ನಟ್ಟುವುದಕ್ಕೆ ಉಪಾಧಿಯಂತೆ ಬಳಸಲಾಗಿದೆ. ಆಕೆಯಿಂದ ಜಾನ್ ಕಲಿತುಕೊಂಡ ವಿಶೇಷ ಪರಿಣತಿಗಳನ್ನು ತೋರಿಸುವ ಸಲುವಾಗಿ ಮೆಕ್‌ಜಿ ಹೀಗೆ ಮಾಡಿದರು.
ಚಿತ್ರೀಕರಣ
ಟರ್ಮಿನೇಟರ್ ಸಾಲ್ವೇಶನ್ $200 ಬಜೆಟ್ ಅನ್ನು ಹೊಂದಿತ್ತು ಮತ್ತು ಇತಿಹಾಸದಲ್ಲೇ ಅತ್ಯಂತ ದುಬಾರಿಯಾದ ಸ್ವತಂತ್ರ ಪ್ರೊಡಕ್ಷನ್ ಆಗಿದೆ. ಚಲನಚಿತ್ರದ ಚಿತ್ರೀಕರಣವು ಮೇ 5, 2008ರಂದು ನ್ಯೂ ಮೆಕ್ಸಿಕೋನಲ್ಲಿ ಆರಂಭವಾಯಿತು. ಯುನೈಟೆಡ್ ಸ್ಟೇಟ್ಸ್ ಏರ್ ಫೋರ್ಸ್ ಸಿಬ್ಬಂದಿ ಮಾರ್ಗದರ್ಶನ ಮತ್ತು ವಿಮಾನಗಳನ್ನು ಒದಗಿಸಲು ಒಪ್ಪಿಕೊಂಡ ನಂತರ, ಅದೇ ರಾಜ್ಯದ ಕರ್ಟ್‌ಲ್ಯಾಂಡ್ ಏರ್‌ಫೋರ್ಸ್ ಬೇಸ್ನಲ್ಲಿಯೂ ಚಿತ್ರೀಕರಣ ನಡೆಸಲಾಯಿತು. ಫಿಲ್ಮ್‌ಮೇಕರ್‌ಗಳು ಮೂಲತಃ ಚಿತ್ರೀಕರಣವನ್ನು ಬುಡಾಪೆಸ್ಟ್ನಲ್ಲಿ ಏಪ್ರಿಲ್ 15ರಂದು ಆರಂಭಿಸಬೇಕೆಂದಿದ್ದರು, ಆದರೆ ನ್ಯೂ ಮೆಕ್ಸಿಕೋನಲ್ಲಿ ದೊರಕುತ್ತಿದ್ದ ಶೇಕಡಾ ಇಪ್ಪತ್ತೈದರಷ್ಟು ತೆರಿಗೆ ರಿಬೇಟ್ ಮತ್ತು ಬಡ್ಡಿದರದ ಕ್ಯಾಪ್ ಎಂಡ್ ಫ್ಲೋರ್ ಇಲ್ಲದಿರುವುದು ಚಲನಚಿತ್ರದ ದುಬಾರಿ ಬಜೆಟ್‌ನ ಕಾರಣದಿಂದಾಗಿ ಚಲನಚಿತ್ರದ ನಿರ್ಮಾತೃಗಳನ್ನು ಆಕರ್ಷಿಸಿತು. ಜುಲೈಯಲ್ಲಿ 2008 ಸ್ಕ್ರೀನ್ ಆಕ್ಟರ್ಸ್ ಗಿಲ್ಡ್ ಮುಷ್ಕರವಾಗುವ ಸಾಧ್ಯತೆಯಿದ್ದುದರಿಂದ ಪ್ರೊಡಕ್ಶನ್ ಮತ್ತೆ ಶುರುಮಾಡಲು ಸುಲಭವಾಗುವಂತೆ ಆ ಅವಧಿಯೊಳಗೇ ಎಲ್ಲಾ ಹೊರಾಂಗಣದ ದೃಶ್ಯಗಳ ಚಿತ್ರೀಕರಣವನ್ನು ಮುಗಿಸಿಕೊಳ್ಳಲಾಯಿತು. ಜುಲೈ 20, 2008ರಂದು ಚಿತ್ರೀಕರಣ ಮುಕ್ತಾಯವಾಯಿತು, ಆದರೂ ಕೆಲವು ಪಿಕ್-ಅಪ್ಗಳನ್ನು ಜನವರಿ 2009ರಲ್ಲಿ ಕೈಗೊಳ್ಳಲಾಯಿತು.
ಬೇಲ್ ಕೈ ಮುರಿದುಕೊಂಡಿದ್ದು, ವರ್ದಿಂಗ್‌ಟನ್ ಬೆನ್ನಿಗೆ ಏಟು ಮಾಡಿಕೊಂಡಿದ್ದು, ಇವುಗಳ ಜತೆಗೇ ಸ್ಪೆಶಲ್ ಎಫೆಕ್ಟ್ಸ್ ತಂತ್ರಜ್ಞ ಮೈಕ್ ಮೆನಾರ್ಡಿಸ್ ಒಂದು ಸ್ಫೋಟದ ಚಿತ್ರೀಕರಣದ ವೇಳೆಯಲ್ಲಿ ತನ್ನ ಕಾಲನ್ನು ಹೆಚ್ಚೂಕಡಿಮೆ ಕಳೆದುಕೊಳ್ಳುವುದರಲ್ಲಿದ್ದರು. ಈ ಸೀಕ್ವೆನ್ಸಿನಲ್ಲಿ ಒಂದು ಮ್ಯಾನ್‌ಹೋಲ್‌ನ ಮುಚ್ಚಳವು ಸ್ಫೋಟಕ್ಕೊಳಗಾಗಿ ಗಾಳಿಯಲ್ಲಿ ಹಾರಬೇಕಾಗಿತ್ತು, ಆದರೆ ಈ ಮುಚ್ಚಳವು ಹಾರಿ ಮೆನಾರ್ಡಿಸ್‌ರ ಕಾಲಿನ ಒಂದು ಭಾಗವನ್ನು ಕತ್ತರಿಸಿಹಾಕಿತು. ಮೆಕ್‌ಜಿ ಈ ಘಟನೆಯು ಚಲನಚಿತ್ರದ ಸ್ಥೈರ್ಯಪೂರ್ಣತೆಗೆ ಸಾಕ್ಷಿಯಾಗಿದೆ ಎಂದು ದಾಖಲಿಸಿದ್ದಾರೆ. "ಗೌರವಪೂರ್ವಕವಾಗಿ ಹೇಳುತ್ತಿದ್ದೇನೆ, ನನಗೆ ಒಂದು ನೀಲಿ ಪರದೆ, ಹಲವು ಟೆನಿಸ್ ಬಾಲ್‌ಗಳು ಮತ್ತು ಅದನ್ನು ಹಿಡಿಯಲು ಧಾವಿಸುವಂತಹ ಯಾವುದೇ ಸ್ಟಾರ್ ವಾರ್ಸ್ ಅನುಭವ ಬೇಕಾಗಿರಲಿಲ್ಲ. ಸ್ಟ್ಯಾನ್ ವಿನ್‌ಸ್ಟನ್ ಎಲ್ಲ ಮಶೀನುಗಳನ್ನು ಕಟ್ಟುವಂತೆ ನಾನು ನೋಡಿಕೊಂಡೆ. ನಾವು ಎಲ್ಲಾ ಸೆಟ್‌ಗಳನ್ನೂ ಕಟ್ಟಿದೆವು, ಸ್ಫೋಟಕಗಳ ಬಲವು ಎಂತಹುದಾಗಿತ್ತೆಂದರೆ ನೀವು ಆ ಗಾಳಿಯ ಬಲ, ಸ್ಫೋಟದ ಘಟ್ಟಿಸುವಿಕೆ ಮತ್ತು ನಿಮ್ಮ ಹುಬ್ಬುಗಳನ್ನು ಹಾರಿಸಿಬಿಡುವಷ್ಟು ಬಿಸಿಯನ್ನು ಅನುಭವಿಸಬಹುದಾಗಿತ್ತು. ಒಇದರಿಂದಾಗಿ ನಮಗೆ ಕೆಲವು ಅಡ್ಡಿತಡೆಗಳು ಮತ್ತು ಗಾಯಗಳಾಗಿರಬಹುದು, ಆದರೆ ಅವು ನಿಮಗೆ ಸಮಗ್ರತೆ ಮತ್ತು ವಾಸ್ತವಿಕತೆಯಿಂದಾಗಿ ದೊರಕುತ್ತದೆ ಮತ್ತು ಅಪೋಕ್ಯಾಲಿಪ್ಸ್ ನವ್ ಅನ್ನು ಪ್ರತಿಬಿಂಬಿಸುತ್ತದೆ. ನೀವು, 'ನಾವು ಅಪೋಕ್ಯಾಲಿಪ್ಸ್ ನವ್ ಅನ್ನು ಸುಮ್ಮನೆ ಬರ‍್ಬ್ಯಾಂಕ್ನಲ್ಲಿ ಚಿತ್ರೀಕರಿಸೋಣ ಎಂದು ಹೇಳಲು ಸಾಧ್ಯವಿಲ್ಲ, ನನಗನ್ನಿಸುತ್ತದೆ, ಇದೂ ಅಷ್ಟೇ ಒಳ್ಳೆಯ ಅನುಭವವನ್ನು ಕೊಡಲಿದೆ.
ಈ ಚಲನಚಿತ್ರವು ಟೆಕ್ನಿಕಲರ್ನ Oz ಪ್ರಕ್ರಿಯೆಯನ್ನು ಪೋಸ್ಟ್-ಪ್ರೊಡಕ್ಷನ್‌ನ ಸಮಯದಲ್ಲಿ ಬಳಸಿಕೊಂಡಿತು. ಇದು ಬ್ಲೀಚ್ ಬೈಪಾಸ್ನಂತೆಯೇ ಇರುವ ಇಂಟರ್‌[ಪಾಸಿಟಿವ್ನ ಮೇಲೆ ಬೆಳ್ಳಿಯನ್ನು ಭಾಗಶಃ ಪ್ರತಿಧಾರಣ ಮಾಡುವುದಾಗಿದ್ದು ಇದರಿಂದ ಮೆಕ್‌ಜಿಗೆ ಅವಶ್ಯಕವಿದ್ದ ಆಧುನಿಕ ಪ್ರಪಂಚದಿಂದ ದೂರವಾಗಿರುವ ಭಾವನೆಯನ್ನು ಉಂಟುಮಾಡುತ್ತಿತ್ತು. ಇಂಡಸ್ಟ್ರೀಯಲ್ ಲೈಟ್ ಎಂಡ್ ಮ್ಯಾಜಿಕ್ ಅಭಿವೃದ್ಧಿಪಡಿಸಿದ ಶೇಡರ್ ಕಾರ್ಯಕ್ರಮಗಳು CGIನ ಡಿಸ್ಯಾಚುರೇಟೆಡ್ ಬೆಳಗುವಿಕೆಯನ್ನು ವಾಸ್ತವವೆಂಬಂತೆ ಕಾಣಿಸುವುದಲ್ಲದೆ, ಆನ್-ಸೆಟ್ ಫುಟೇಜ್‌ನ ಜತೆಗೆ ಚೆನ್ನಾಗಿ ಮಿಳಿತವಾಗುತ್ತಿದ್ದಿತು. ಚಲನಚಿತ್ರದ ನಿರ್ದೇಶಕರು ಒಂದು ಹಾಳಾಗಿಹೋದ ಪ್ರಪಂಚ ಮತ್ತು ಪರಮಾಣು ಚಳಿಗಾಲದ ಪರಿಣಾಮಗಳ ಬಗ್ಗೆ ಹಲವಾಉ ವಿಜ್ಞಾನಿಗಳನ್ನು ಸಂಪರ್ಕಿಸಿದರು. ಮೆಕ್‌ಜಿಯವರು ಮ್ಯಾಡ್ ಮ್ಯಾಕ್ಸ್ 2, ಮೂಲ ಸ್ಟಾರ್ ವಾರ್ಸ್ ತ್ರಿಸರಣಿ ಮತ್ತು ಚಿಲ್ಡ್ರನ್ ಆಫ್ ಮೆನ್, ಹಾಗೂ ದ ರೋಡ್ ಕಾದಂಬರಿಗಳು ತನ್ನ ಕಲ್ಪನೆಯ ಮೇಲೆ ಪ್ರಭಾವ ಬೀರಿವೆ ಎಂದು ತಿಳಿಸಿದರು. ಅವರು ತನ್ನ ತಾರಾಗಣಕ್ಕೆ ಈ ಕಾದಂಬರಿ ಮತ್ತು ಡು ಆಂಡ್ರಾಯ್ಡ್ಸ್ ಡ್ರೀಮ್ ಆಫ್ ಎಲೆಕ್ಟಿಕ್ ಶೀಪ್?  ಅನ್ನು ಓದಲು ನಿರ್ದೇಶಿಸಿದರು. ಚಿಲ್ಡ್ರನ್ ಆಫ್ ಮೆನ್ ನಂತೆಯೇ ಮೆಕ್‌ಜಿ ದೃಶ್ಯಗಳ ಸ್ಟೋರಿಬೋರ್ಡ್ ಅನ್ನು ತಯಾರಿಸಿಕೊಂಡು ಅವುಗಳು ಒಟ್ಟಿಗೇ ಎಡಿಟ್ ಆಗಿ, ಒಂದು ಜೋಡಿಸಿದಂತಿರದ, ಸತತವಾದ ಶಾಟ್ನಂತೆ ಕಾಣುವ ಹಾಗೆ ನೋಡಿಕೊಳ್ಳುತ್ತಿದ್ದರು. ಸ್ಕೈನೆಟ್ ತಾಣದಲ್ಲಿ T-800 ಬಗೆಗಿನ ಯೋಜನೆಗಳನ್ನು ಶೋಧಿಸುವ ಕಾನರ್ ಒಂದು ಬಾಂಬ್ ಸ್ಫೋಟದಲ್ಲಿ ಸಿಕ್ಕಿಹಾಕಿಕೊಳ್ಳುವ ಎರಡು ನಿಮಿಷಗಳ ದೃಶ್ಯದ ಚಿತ್ರೀಕರಣವನ್ನು ಮುಗಿಸಲು ಒಂದಿಡೀ ವಾರ ಬೇಕಾಯಿತು.
ವಿನ್ಯಾಸ ಮತ್ತು ವಿಶೇಷ ಪರಿಣಾಮಗಳು
ಮೆಕ್‌ಜಿ ಈ ಚಲನಚಿತ್ರವನ್ನು ಆದಷ್ಟು ಹೆಚ್ಚು ವಾಸ್ತವಕ್ಕೆ ಹತ್ತಿರವಾಗಿ ನಿರ್ಮಿಸಬೇಕೆಂದು ಸಾಧ್ಯವಾದಷ್ಟು ಹೆಚ್ಚಿನ ’ಆನ್-ಕ್ಯಾಮೆರಾ’ ಅಂಶಗಳನ್ನು ರೂಪಿಸುವುದಕ್ಕೆ ಒತ್ತುಕೊಟ್ಟರು. ಹಾರ್ವೆಸ್ಟರ್ ದಾಳಿಯ ದೃಶ್ಯಕ್ಕಾಗಿ ಒಂದಿಡೀ ಗ್ಯಾಸ್ ಸ್ಟೇಶನ್ನನ್ನಿಳಗೊಂಡಂತೆ ಹಲವಾರು ಸೆಟ್ಟಿಂಗ್‌ಗಳು ಕೈಯಿಂದ ಕಟ್ಟಿದವಾಗಿದ್ದವು. ಟರ್ಮಿನೇಟರ್ ಫ್ಯಾಕ್ಟರಿಯನ್ನು ಒಂದು ಹಾಳಾದ ಫ್ಯಾಕ್ಟರಿಯ ಮೇಲೆ ಕಟ್ಟಲಾಗಿತ್ತು, ಮತ್ತು ವಿನ್ಯಾಸ ತಂಡದವರು ಇದನ್ನು ಹೆಚ್ಚು ವಾಸ್ತವಿಕವನ್ನಾಗಿ ಮಾಡುವ ಸಲುವಾಗಿ ಕೆಲವು ರೊಬೋಟ್ ತಯಾರಿಸುವ ಕಂಪೆನಿಗಳನ್ನು ಸಂಪರ್ಕಿಸಿದರು. Kerner Optical ನಿರ್ಮಿಸಿದ ಒಂದು 20 ಅಡಿ ಎತ್ತರದ ಮಾಡೆಲ್ ಅನ್ನು ಸ್ಕೈನೆಟ್‌ನ 30 ಮಹಡಿಗಳ ಸ್ಯಾನ್‌ಫ್ರಾನ್ಸಿಸ್ಕೋನ ಪ್ರಯೋಗಾಲಯದ ಸ್ಫೋಟ ಮಾಡಲು ಬಳಸಿಕೊಳ್ಳಲಾಯಿತು.
ಹೆಚ್ಚಿನ ಮೆಶೀನುಗಳನ್ನು ಕ್ಯಾಮೆರಾನ್‌ನ ಟೈಟಾನಿಕ್ ಮತ್ತು ಘೋಸ್ಟ್ಸ್ ಆಫ್ ದಿ ಅಬಿಸ್ ತಂಡದ ಸದಸ್ಯನಾಗಿದ್ದ ಮಾರ್ಟಿನ್ ಲೇಂಗ್ ವಿನ್ಯಾಸಗೊಳಿಸಿದರು. ಮೆಕ್‌ಜಿ ಇಲ್ಲಿನ ಹಲವಾರು ಮೆಶೀನುಗಳು ಹೆಚ್. ಆರ್ ಗೈಜರ್ರ ಪ್ರಭಾವ ಹೊಂದಿವೆ ಎಂದು ಹೇಳಿದ್ದಾರೆ. ಮೆಕ್‌ಜಿಯವರ ಉದ್ದೇಶವು 2018ನ್ನು ಸಮಗ್ರವಾಗಿ, ಸ್ಪರ್ಶೇಂದ್ರಿಯಗಳಿಗೆ ತಲುಪುವಂತೆ ತೋರಿಸುವುದಾಗಿತ್ತು, ಮತ್ತು ಲೇಂಗ್‍೬ನ ರೋಬೋಟ್‌ಗಳು ಕರ್ರಗೆ, ಕೀಳುದರ್ಜೆಯವಾಗಿರಬೇಕಾಗಿತ್ತು, ಏಕೆಂದರೆ ಅವು ಹೊಸವಲ್ಲ. ಲೇಂಗ್ ಏರೋಸ್ಟ್ಯಾಟ್ಸ್ ಎಂಬ ಹೊಸ ಯಂತ್ರಗಳನ್ನು ನಿರ್ಮಿಸಿದ ಮತ್ತು ಇವು ಹಳೆಯ ಚಲನಚಿತ್ರಗಳಲ್ಲಿದ್ದ ಏರಿಯಲ್ ಹಂಟರ್ ಕಿಲ್ಲರ್‌‌ಗಳ ಸಣ್ಣ ಅವತರಣಿಕೆಗಳಾಗಿದ್ದವು. ಈ ಏರೋಸ್ಟ್ಯಾಟ್‌ಗಳು 60 ಅಡಿ ಎತ್ತರದ ಹ್ಯೂಮನಾಯ್ಡ್ ಹಾರ್ವೆಸ್ಟರ್‌ಗಳಿಗೆ ಸಂಕೇತ ಕಳುಹಿಸುತ್ತಿದ್ದವು. ಅವು ಬಹಳ ದೊಡ್ಡವೂ, ವೇಗದಲ್ಲಿ ಬಹಳ ಮೆಲ್ಲಗೂ ಇರುವುದರಿಂದಾಗಿ ಅವು ಮಾನವರನ್ನು ಸೆರೆಹಿಡಿಯುವ ಸಲುವಾಗಿ ಮೋಟೋಟರ್ಮಿನೇಟರ್‌ಗಳನ್ನು ಬಳಸಿಕೊಳ್ಳುತ್ತವೆ ಮತ್ತು ಹಾರ್ವೆಸ್ಟರ್‌ಗಳು ಸೆರೆಯಾಳುಗಳನ್ನು ಟ್ರಾನ್ಸ್‌ಪೋರ್ಟರ್‌ಗಳಲ್ಲಿ ಇರಿಸುತ್ತವೆ. ಲೇಂಗ್ ಈ ಟ್ರಾನ್ಸ್‌ಪೋರ್ಟರ್‌ಗಳ ವಿನ್ಯಾಸದ ಬಗ್ಗೆ ಅಸ್ಪಷ್ಟತೆಯಿದ್ದು, ಅಲ್ಬುಕರ್ಕ್‌ನ ಮೂಲಕ ಹಾದುಹೋಗುತ್ತಿದ್ದ ದನಗಳ ಸಾಗಾಣಿಕೆಯೊಂದನ್ನು ನೋಡಿದ ಮೇಲೆ ಆತನ ಕಲ್ಪನೆಗೆ ಇಂಬು ದೊರಕಿತು. ಇದರ ಜತೆಗೇ ಈ ಚಲನಚಿತ್ರವು ಪ್ರಥಮ ಬಾರಿಗೆ ನೀರಿನಲ್ಲಿ ಪ್ರಯಾಣಿಸುವ ಸ್ಕೈನೆಟ್ ರೋಬೋಟ್‌ಗಳಾದ ಹೈಡ್ರೋಬೋಟ್‌ಗಳನ್ನು ತೋರಿಸುತ್ತದೆ. ಇವುಗಳನ್ನು ಲೇಂಗ್ ಈಲ್ಗಳ ವಿನ್ಯಾಸದಲ್ಲಿ ರೂಪಿಸಿದರು ಮತ್ತು ಇವನ್ನು ಅನಿಮಾಟ್ರಾನಿಕ್ಸ್ ತಂಡವು ನೀರೊಳಗಿನ ದೃಶ್ಯಗಳ ಚಿತ್ರೀಕರಣಕ್ಕೆ ಅನುಕೂಲವಾಗುವಂತೆ ಹೊರಕವಚಕ್ಕೆ ಲೋಹದಂತೆ ಕಾಣುವ ರಬ್ಬರ್ ಅನ್ನು ಬಳಸಿತು. ಚಲನಚಿತ್ರವು ರಬ್ಬರ್ ಚರ್ಮವನ್ನು ಹೊಂದಿದ T-600 ಮತ್ತು T-700 ರೋಬೋಟ್‌ಗಳನ್ನು ಹೊಂದಿದೆ. ಮೂಲ ಚಲನಚಿತ್ರದಲ್ಲಿ ಕೈಲ್ ರೀಸ್ T-600 ಬಗ್ಗೆ ಅವು ಸುಲಭವಾಗಿ ಕಾಣಿಸುತ್ತವೆ ಎಂದು ಹೇಳಿದ್ದನ್ನು ಗಮನಕ್ಕೆ ತಂದುಕೊಂಡ ಮೆಕ್‌ಜಿ ಅವು ಎತ್ತರವಾಗಿ, ಭಾರವಾಗಿ ಇರುವಂತೆ ವಿನ್ಯಾಸಗೊಳಿಸಿದರು. ಟರ್ಮಿನೇಟರ‍್ಗಳ ಜತೆ ಮಾನವರು ಹೋರಾಡುವ ದೃಶ್ಯಗಳಲ್ಲಿ ನಟರು ಮೋಶನ್ ಕ್ಯಾಪ್ಚರ್ ಸೂಟ್‌ಗಳನ್ನು ಧರಿಸಿದ ಸ್ಟಂಟ್ ಕಲಾವಿದರ ಜತೆಗೆ ಕೆಲಸ ಮಾಡಿದರು ಮತ್ತು ಮುಂದೆ ಈ ಸ್ಟಂಟ್ ಕಲಾವಿದರ ಬದಲಾಗಿ ಡಿಜಿಟಲ್ ರೋಬೋಟ್‌ಗಳನ್ನು ಬಳಸಲಾಯಿತು. ಮೋಟೋಟರ್ಮಿನೇಟರ್‌ಗಳಿ‍ಗಾಗಿ ರೋಬೋಟ್‌ಗಳನ್ನು ರೂಪಿಸಲು Ducati ವಿನ್ಯಾಸಕಾರರನ್ನು ನಿಯಮಿಸಲಾಯಿತು, ಮತ್ತು ತೆರೆಯ ಮೇಲೆ ಕಂಡ ರೋಬೋಟ್ ನಿಜವಾದ ಡುಕಾಟಿಗಳನ್ನು ಚಾಲನೆ ಮಾಡುತ್ತಿದ್ದ ಸ್ಟಂಟ್‌ಮೆನ್ ಮತ್ತು ನಕಲಿ ಮೋಟೋಟರ್ಮಿನೇಟರ್‌ಗಳ ಜತೆಗೆ ಒಂದು ಡಿಜಿಟಲ್ ಮೋಟೋಟರ್ಮಿನೇಟರ್ ಅನ್ನು ಕೂಡಿಸಿ ಮಾಡಿದ ವಿನ್ಯಾಸವಾಗಿತ್ತು. ವಿಶುವಲ್ ಎಫೆಕ್ಟ್ಸ್ ಸ್ಟುಡಿಯೋ Imaginary Forces ಟರ್ಮಿನೇಟರ್ ದೃಷ್ಟಿಕೋನದ ದೃಶ್ಯಸರಣಿಗಳನ್ನು ರೂಪಿಸಿದರು, ಮತ್ತು ಒಂದು ಸರಳವಾದ ಇಂಟರ್‌ಫೇಸ್, "ಅಪೂರ್ವದಿಂದ ಸಂಪೂರ್ಣವಾಗಿ ಹೊರತಾದದ್ದು - ಒಂದು ಮೆಶೀನಿಗೆ ನಿಜವಾಗಿ ಯಾವುದು ಅವಶ್ಯಕತೆಯಿಲ್ಲವೋ ಅದು", ಅನ್ನು ರೂಪಿಸಲು ಪ್ರಯತ್ನಿಸಿದರು ಹಾಗೂ ಇವು ಅತಿ ಹೆಚ್ಚಿನ ಸಂಖ್ಯೆಯ ಸಾಫ್ಟ್‌ವೇರ್ ಬಗ್ಗಳನ್ನು ಮತ್ತು ಯಾಂತ್ರಿಕ ತೊಂದರೆಗಳನ್ನು ಹೊಂದಿದ್ದವು, ಏಕೆಂದರೆ ಇವು ಹಿಂದಿನ ಚಲನಚಿತ್ರಗಳ ಟರ್ಮಿನೇಟರ್‌ಗಳಷ್ಟು ಆಧುನಿಕವಾಗಿರಲಿಲ್ಲ.
ಹೆಚ್ಚಿನ ಸ್ಪೆಶಲ್ ಎಫೆಕ್ಟ್‌ಗಳನ್ನು Industrial Light & Magic ರೂಪಿಸಿದರು. ಸಾಲ್ವೇಶನ್ ಮೊದಲ ಮೂರೂ ಚಲನಚಿತ್ರಗಳಲ್ಲಿ ವಿಶುವಲ್ ಎಫೆಕ್ಟ್ಸ್ ಸುಪರ್‌ವೈಸರ್ ಆಗಿ ಕೆಲಸ ಮಾಡಿದ್ದ ಸ್ತ್ಯಾನ್ ವಿನ್‌ಸ್ಟನ್‌ನ ಕೊನೆಯ ಚಲನಚಿತ್ರಗಳಲ್ಲೊಂದಾಯಿತು. ಅವರು ಜೂನ್ 15, 2008ರಂದು ಮಲ್ಟಿಪಲ್ ಮೈಲೋಮಾದಿಂದ ನಿಧನರಾದರು, ಮತ್ತು ಮೆಕ್‌ಜಿ ಅಂತ್ಯದ ಕ್ರೆಡಿಟ್‌ಗಳ ಸಮಯದಲ್ಲಿ ಈ ಚಲನಚಿತ್ರವನ್ನು ಅವರಿಗೆ ಅರ್ಪಣೆ ಮಾಡಿದರು. ವಿನ್‌ಸ್ಟನ್‌ರ ಬದಲಾಗಿ ಜಾನ್ ರಾಸೆನ್‍ಗ್ರಾಂಟ್ ಮತ್ತು ಚಾರ್ಲೀ ಗಿಬ್ಸನ್ ತಂಡವನ್ನು ಸೇರಿಕೊಂಡರು ಮತ್ತು ಇವರ ಬಗ್ಗೆ ಮೆಕ್‌ಜಿ ಅವರು "ಇಲ್ಲಿನವರೆಗೂ ಕಾಣದ್ದನ್ನು ಸಾಧಿಸಲು ಯತ್ನಿಸುತ್ತಿದ್ದಾರೆ" ಎಂದೂ "ಅವರು ಎನ್‌ವಲಪ್ ಅನ್ನು ಮುಂದೂಡುತ್ತಿದ್ದಾರೆ" ಎಂದೂ ಹೇಳಿದರು. Asylum Visual Effects ಡಿಜಿಟಲ್ ತಟ್ಟೆಗಳು, ಮಾರ್ಕಸ್‌ನ ಎಂಡೋಸ್ಕೆಲಿಟನ್ ಮತ್ತು ಒಂದು ಡಿಜಿಟಲ್ T-600 ಅನ್ನು ರೂಪಿಸಿತು; ಹಾಗೂ Rising Sun Pictures ಡೇ ಫಾರ್ ನೈಟ್ ದೃಶ್ಯಗಳು, ಸಬ್‌ಮೆರೀನಿನ ನಾಶ ಮತ್ತು ಮಾರ್ಕಸ್‌ನ ರೋಬೋಟ್ ಕೈ ಕತ್ತರಿಸಿಹೋಗುವ ದೃಶ್ಯಗಳ ಡಿಜಿಟಲ್ ಸರಿಪಡಿಸುವಿಕೆಯನ್ನು ಕೈಗೊಂಡಿತು.
ಸಂಗೀತ
ಸೌಂಡ್‌ಟ್ರ್ಯಾಕ್
ವಿವಾದಗಳು
ಚಿತ್ರೀಕರಣದ ವೇಳೆಯಲ್ಲಿ ಛಾಯಾಗ್ರಹಣ ನಿರ್ದೇಶಕ ಶೇನ್ ಹರ್ಲ್‌ಬಟ್ನ ಮೇಲೆ ಸಿಟ್ಟಾದ ಬೇಲ್, ಆತನನ್ನು ಅವಾಚ್ಯವಾಗಿ ನಿಂದಿಸಿದುದೇ ಅಲ್ಲದೆ ಚಲನಚಿತ್ರವನ್ನು ಬಿಟ್ಟುಬಿಡುವ ಬೆದರಿಕೆ ಹಾಕಿದರು.   ಬೇಲ್ ಇದಕ್ಕಾಗಿ ಸಾರ್ವಜನಿಕವಾಗಿ ಕ್ಷಮೆ ಕೇಳಿದುದೇ ಅಲ್ಲದೆ, ಹರ್ಲ್‌ಬಟ್‌ರೊಂದಿಗಿನ ಮತಭೇದವನ್ನು ಪರಿಹರಿಸಿಕೊಂಡಿರುವುದಾಗಿ ಹೇಳಿದರು, ಮತ್ತು ಈ ಘ್ಹಟನೆ ನಡೆ ನಂತರವೂ ತಾವು ಹಲವಾರು ಘಂಟೆಗಳವರೆಗೆ ಚಿತ್ರೀಕರಣವನ್ನು ಮುಂದುವರಿಸಿದ್ದಾಗಿ ತಿಳಿಸಿದರು.
ಮಾರ್ಚ್ 2009ರಲ್ಲಿ ನಿರ್ಮಾಪಕ ಮೊರಿಟ್ಜ್ ಬೋರ್ಮನ್ ಹ್ಯಾಲ್‌ಸ್ಯೊನ್ ಕಂಪನಿಯ ವಿರುದ್ಧ $160 ಮಿಲಿಯನ್ ಮೊತ್ತಕ್ಕಾಗಿ ಮೊಕದ್ದಮೆ ಹೂಡಿದರು. ಟರ್ಮಿನೇಟರ್ ನ ಹಕ್ಕನ್ನು ಮೇ 2007ರಲ್ಲಿ ಹ್ಯಾಲ್‌ಸ್ಯೊನ್‌ಗೆ ವರ್ಗಾಯಿಸಲು ಏರ್ಪಾಡು ಮಾಡಿದ್ದ ಬೋರ್ಮನ್, ಆ ಕಂಪೆನಿಯ ಇಬ್ಬರು ಮ್ಯಾನೇಜರ್‌ಗಳಾದ ಡೆರೆಕ್ ಆಂಡರ್ಸನ್ ಮತ್ತು ವಿಕ್ಟರ್ ಕುಬಿಚೆಕ್ ಈ ಪ್ರೊಡಕ್ಷನ್ ಅನ್ನು ’ಹೈಜ್ಯಾಕ್’ ಮಾಡಿಕೊಂಡು ತನಗೆ ಬರಬೇಕಾಗಿದ್ದ $2.5 ಮಿಲಿಯನ್ ಮೊತ್ತವನ್ನು ತನಗೆ ಕೊಟ್ಟೇ ಇಲ್ಲವೆಂದು ಆಪಾದನೆ ಮಾಡಿದರು. ಬೋರ್ಮನ್ ತನಗೆ ಆಂಡರ್ಸನ್ ಮತ್ತು ಕುಬಿಚೆಕ್ ಹಣ ನೀಡದಿರುವುದಕ್ಕೆ ಬಜೆಟ್ ವೆಚ್ಚಗಳು ಏರಿರುವುದೇ ಕಾರಣವೆಂದು ಹೇಳಿಕೆ ನೀಡಿ ಅವರಿಗೆ ಸುಮಾರು $1 ಮಿಲಿಯನ್‌ನಷ್ಟು ಸಾಲವಿದೆಯೆಂದು ತಿಳಿಸಿದರು. ಇಷ್ಟೆಲ್ಲ ಆದ ಒಂದು ತಿಂಗಳ ನಂತರ ಇಬ್ಬರ ನಡುವೆಯೂ ಒಂದು "ಸ್ನೇಹಪರ" ಒಪ್ಪಂದವಾಯಿತು.
ಮೇ 20, 2009ರಂದು ಇದರ ಬಗ್ಗೆಯೇ ಹೆಚ್ಚಿನ ಸಂಕೀರ್ಣರೂಪದ ವಿವಾದಗಳುಂಟಾದವು; ಅಂಡರ್ಸನ್ ಮತ್ತು ಕುಬಿಚೆಕ್‌ರಿಗೆ ಟರ್ಮಿನೇಟರ್ ನ ಹಕ್ಕುಗಳ ಬಗ್ಗೆ ಮಾಹಿತಿ ನೀಡಿದ್ದ ಎಕ್ಸಿಕ್ಯುಟಿವ್ ಪ್ರೊಡ್ಯೂಸರ್ ಪೀಟರ್ ಡಿ. ಗ್ರೇವ್ಸ್ ಒಪ್ಪಂದವನ್ನು ಮುರಿದ ಆರೋಪದ ಮೇರೆಗೆ ದಾವೆ ಹೂಡಿ ಅವರು ತನಗೆ $750,000 ಮೊತ್ತವನ್ನು ನೀಡಬೇಕಾಗಿದೆಯೆಂದು ಹೇಳಿದರು.
ಬಿಡುಗಡೆ
ಚಲನಚಿತ್ರವು ಉತ್ತರ ಅಮೆರಿಕಾದಲ್ಲಿ ಮೇ 21, 2009ರಂದು Warner Bros. ಜತೆಗೆ ಬಿಡುಗಡೆಯಾಯಿತು ಮತ್ತು ಅಮೆರಿಕನ್ ಪ್ರೀಮಿಯರ್ ಅನ್ನು ಮೇ 14, 2009ರಂದು ಹಾಲಿವುಡ್ನ ಗ್ರಾಮನ್ಸ್ ಚೈನೀಸ್ ಥಿಯೇಟರ್ನಲ್ಲಿ ನಡೆಸಲಾಯಿತು. ಬೇರೆಲ್ಲಾ ಕಡೆಗೆ ಮತ್ತು ಸಾಗರದಾಚೆಗಿನ ಹಲವಾರು ವಲಯಗಳಲ್ಲಿ ಚಲನಚಿತ್ರವನ್ನು ಜೂನ್ ತಿಂಗಳ ಬೇರೆಬೇರೆ ತಾರೀಖುಗಳಂದು Sony Pictures Entertainment ಬಿಡುಗಡೆ ಮಾಡಿತು. ಇದಕ್ಕೆ ಹೊರತಾಗಿದ್ದ ಒಂದೇ ಪ್ರದೇಶವೆಂದರೆ ಮೆಕ್ಸಿಕೋ, ಏಕೆಂದರೆ, ಸ್ವೈನ್ ಫ್ಲೂ ಸಾಂಕ್ರಾಮಿಕವು ಈ ದೇಶ್ಸದಲ್ಲಿ ವ್ಯಾಪಕವಾಗಿದ್ದ ಕಾರಣದಿಂದಾಗಿ Sony ಚಲನಚಿತ್ರದ ಬಿಡುಗಡೆಯ ದಿನಾಂಕವನ್ನು ಜುಲೈ 31, 2009ಕ್ಕೆ ಮುಂದೂಡಬೇಕಾಯಿತು.
ಇದಕ್ಕೆ Motion Picture Association of Americaವು PG-13 ಶ್ರೇಣಿಯನ್ನು ನೀಡಿದೆ, ಏಕೆಂದರೆ ಇದು ಹಿಂದಿನ R-ಶ್ರೇಣಿಯ ಚಲನಚಿತ್ರಗಳಂತಲ್ಲದೆ "ಸೈ-ಫೈ ಹಿಂಸೆ, ಸಾಹಸ ಮತ್ತು ಭಾಷೆಗಳ ತೀವ್ರಮಟ್ಟದ ದೃಶ್ಯಸರಣಿಯನ್ನು ಒಳಗೊಂಡಿದೆ." ಈ ಚಲನಚಿತ್ರವನ್ನು PG-13 ಪಟ್ಟಿಯೊಂದಿಗೆ ಬಿಡುಗಡೆ ಮಾಡುವ ನಿರ್ಧಾರವು ಅಭಿಮಾನಿಗಳು ಮತ್ತು ಮಾಧ್ಯಮದ ಟೀಕೆಗೆ ಒಳಗಾಯಿತು. ಇದೊಂದೇ ದೃಶ್ಯದ ಕಾರಣದಿಂದಾಗಿ ಯುವ ಪ್ರೇಕ್ಷಕವರ್ಗವನ್ನು ಹೊರಗಿಡುವುದು ಸರಿಯಲ್ಲವೆಂಬ ಕಾರಣದಿಂದ ನಿರ್ದೇಶಕ ಮೆಕ್‌ಜಿ ಮಾರ್ಕಸ್ ಒಬ್ಬ ಖಳನನ್ನು ಒಂದು ಸ್ಕ್ರೂಡ್ರೈವರ್‌ನಿಂದ ತಿವಿಯುವ ದೃಶ್ಯವೊಂದನ್ನು ತೆಗೆದುಹಾಕಿದ ಮೇಲೆ ಶ್ರೇಣಿಯ ನಿರ್ಧಾರವನ್ನು ಕೈಗೊಳ್ಳಲಾಯಿತು. ಅವರು ಮೂನ್ ಬ್ಲಡ್‌ಗುಡ್‌ರ ಒಂದು ಟಾಪ್‌ಲೆಸ್ ದೃಶ್ಯವೊಂದನ್ನೂ ತೆಗೆದುಹಾಕಿದರು, ಏಕೆಂದರೆ, "ಅದು ಒಬ್ಬ ಪುರುಷ ಮತ್ತು ಸ್ತ್ರೀಯ ನಡುವಿನ ನವಿರಾದ ಘಳಿಗೆಯಾಗಿತ್ತು ಮತ್ತು ವಿಟ್ನೆಸ್ ನ ಕೆಲ್ಲೀ ಮೆಕ್‌ಗಿಲ್ಲಿಸ್/ಹ್ಯಾರಿಸನ್ ಫೋರ್ಡ್ ಕ್ಷಣವನ್ನು ಪ್ರತಿಧ್ವನಿಸುವಂತಿರಬೇಕಾಗಿತ್ತು (ಆದರೆ) ಕೊನೆಯಲ್ಲಿ, ಇದು ಸಾಹಸಪ್ರಧಾನ ಚಲನಚಿತ್ರದಲ್ಲಿ ಹುಡುಗಿಯೊಬ್ಬಳು ಸಂತೃಪ್ತಳಾಗಿ ತನ್ನ ಟಾಪ್ ಅನ್ನು ತೆಗೆಯುವಂತೆ ಕಂಡುಬಂದಿತು, ಮತ್ತು ಇದರಿಂದಾಗಿ ಕಥೆಯನ್ನಾಗಲೀ ಪಾತ್ರವನ್ನಾಗಲೀ ತಿರುಚುವುದು ನನಗಿಷ್ಟವಿಲ್ಲ." ನಿರ್ಮಾಪಕರು ಈ ಶ್ರೇಣಿಯನ್ನು ನಿರೀಕ್ಷಿಸಿದ್ದರು, ಕಾರಣ, 2007ರ ಸಾಹಸಪ್ರಧಾನ ಲಿವ್ ಫ್ರೀ ಆರ್ ಡೈ ಹಾರ್ಡ್ ನಂತಹ PG-13 ಚಲನಚಿತ್ರಗಳಲ್ಲಿನ ಹಿಂಸೆಯ ಬಗ್ಗೆ ಆಧುನಿಕ ಉದಾರ ಮನೋಭಾವ.
ವಿಮರ್ಶಾತ್ಮಕ ಸ್ವೀಕಾರ
Rotten Tomatoes ಸಂಗ್ರಹಿಸಿದ 246 ವಿಮರ್ಶೆಗಳನ್ನು ಆಧರಿಸಿ ಹೇಳುವುದಾದಲ್ಲಿ, ಟರ್ಮಿನೇಟರ್ ಸಾಲ್ವೇಶನ್ ಬಗೆಗೆ ಪ್ರೇಕ್ಷಕವರ್ಗವು ಋಣಾತ್ಮಕ ಮನೋಭಾವನೆ ತಾಳಿರುವುದು ಕಂಡುಬರುತ್ತದೆ ಮತ್ತು ಒಟ್ಟಾರೆ ಶೇಕಡಾ 31ರಷ್ಟು ಜನ ಇದನ್ನು ಒಪ್ಪಿಕೊಂಡಿದ್ದಾರೆ. ಹಲವಾರು ಪ್ರಮುಖ ನಿಯತಕಾಲಿಕಗಳು, ಜಾಲತಾಣಗಳು, ದೂರದರ್ಶನ ಮತ್ತು ರೇಡಿಯೋ ಕಾರ್ಯಕ್ರಮಗಳ ಜನಪ್ರಿಯ ಮತ್ತು ಗಣನೀಯ ವಿಮರ್ಶಕರನ್ನು ಹೊಂದಿರುವ Rotten Tomatoesನ ಟಾಪ್ ಕ್ರಿಟಿಕ್ಸ್ ಗುಂಪಿನಲ್ಲಿ, ಚಲನಚಿತ್ರವನ್ನು ಶೇಕಡಾ 30ರಷ್ಟು ಜನರು ಒಪ್ಪಿಕೊಂಡಿದ್ದಾರೆ. ಇದಕ್ಕೆ ಹೋಲಿಸಿದರೆ, ಮುಖ್ಯವಾಹಿನಿಯ ವಿಮರ್ಶಕರ ವಿಮರ್ಶೆಗಳಿಗೆ ಸರಳೀಕರಿಸಿದ 100ರ ಶ್ರೇಯಾಂಕಪಟ್ಟಿಯನ್ನು ನೀಡುವ Metacriticನಲ್ಲಿ ಈ ಚಲನಚಿತ್ರವು 35 ವಿಮರ್ಶೆಗಳನ್ನಾಧರಿಸಿ ಸರಾಸರಿ 52 ಅಂಕಗಳನ್ನು ಗಳಿಸಿದೆ. ಈ ಮೂರೂ ಜಾಲತಾಣಗಳಲ್ಲಿಯೂ ಈ ಚಲನಚಿತ್ರವು ಟರ್ಮಿನೇಟರ್ ಸರಣಿಯ ಅತಿ ಕಡಿಮೆ ಜನಪ್ರಿಯ ಚಿತ್ರವೆಂಬ ಸ್ಥಾನವನ್ನು ಪಡೆದುಕೊಂಡಿದೆ.
ಚಿಕಾಗೋ ಸನ್-ಟೈಮ್ಸ್ ನ ರಾಜರ್ ಎಬರ್ಟ್ ಚಲನಚಿತ್ರಕ್ಕೆ ನಾಲ್ಕರಲ್ಲಿ ಎರಡು ಸ್ಟಾರ್‌ಗಳನ್ನು ನೀಡುತ್ತಾ "ಇಡೀ ಚಲನಚಿತ್ರವನ್ನು ಸೂಕ್ಷ್ಮವಾಗಿ ಅವಲೋಕಿಸಿದ ನಂತರ ಚಿತ್ರಕಥೆಯ ಸಾರಾಂಶವನ್ನು ನಿಮ್ಮೆದುರಿಗಿಡುತ್ತಿದ್ದೇನೆ: ವ್ಯಕ್ತಿಯೊಬ್ಬ ಸಾಯುತ್ತಾನೆ, ಮತ್ತೆ ಅವತರಿಸಿ ಬರುತ್ತಾನೆ, ಇತರರನ್ನು ಭೇಟಿಯಾಗುತ್ತಾನೆ, ಕಾದಾಡುತ್ತಾನೆ. ಕೊನೆಯದು ಸುಮಾರು ಎರಡು ಗಂಟೆಗಳ ಕಾಲ ನಡೆಯುತ್ತದೆ." ಹಾಲಿವುಡ್ ರಿಪೋರ್ಟರ್ ನ ಮೈಕೆಲ್ ರೆಖ್ಟ್‌ಶಾಫೆನ್ ಈ ಚಲನಚಿತ್ರವು ಆರ್ನಾಲ್ದ್ ಶ್ವಾರ್ಜೆನೆಗರ್ ಇಲ್ಲದೇ ಸಪ್ಪೆಯಾಗಿದೆಯೆಂದೂ, ತನ್ನ ನಾಟಕೀಯತೆಯ ಮಟ್ಟದಲ್ಲಿ ಇಳಿಮುಖವಾಗಿದೆಯೆಂದೂ ಬರೆದರು. ಇದೇ ರೀತಿಯಾಗಿ ಯುಎಸ್‌ಎ ಟುಡೇ ಯ ಕ್ಲಾಡಿಯಾ ಪ್ಯೂಗ್ ಚಲನಚಿತ್ರಕ್ಕೆ 2/4 ಅಂಕಗಳನ್ನು ನೀಡಿ ಅದನ್ನು "ಮೊದಲೇ ಊಹಿಸಬಹುದಾದಂಥದು" ಹಾಗೂ "ನಾಟಕೀಯತೆಯ ಕೊರತೆಯುಳ್ಳದ್ದು" ಎಂದು ಬರೆದರು. ಆಕೆಯ ಪ್ರಕಾರ ಕ್ರಿಶ್ಚಿಯನ್ ಬೇಲ್‌ರ ನಟನೆ "ಒಂದು ಆಯಾಮವನ್ನು ಮಾತ್ರ ಹೊಂದಿತ್ತು, ಆದರೆ ಸ್ಯಾಮ್ ವರ್ದಿಂಗ್‌ಟನ್ ಮತ್ತು ಆಂಟನ್ ಯೆಲ್‌ಶಿನ್‌ರ ನಟನೆ ಉತ್ತಮವಾಗಿತ್ತು.
Total Film 'ನ ವಿಮರ್ಶೆಯು ಚಲನಚಿತ್ರಕ್ಕೆ 4/5 ನೀಡಿ ಈ ರೀತಿಯಾಗಿ ಘೋಷಿಸಿತು: "ಟರ್ಮಿನೇಟರ್‌ನ ಕಥೆಯು ಅಪೋಕ್ಯಾಲಿಪ್ಸ್‌ ನಂತರಕ್ಕೆ ತಕ್ಕನಾದ ಸಾಮರ್ಥ್ಯದಿಂದ ಬಲವರ್ಧನೆ ಮಾಡಿಕೊಳ್ಳುತ್ತದೆ.    ಅವಸರದಿಂದ ಕೂಡಿದ ಮತ್ತು ತನ್ನ ಭೂತಕಾಲದೊಡನೆ ಹಲವಾರು ಬಾಂಧವ್ಯದ ಎಳೆಗಳನ್ನು ಹೊಂದಿರುವ ಈ ಚಲನಚಿತ್ರವು ಒಂದು ದೃಢವಾದ ಗುರಿಯೊಂದಿಗೆ ಹೊಸ ಹೆಜ್ಜೆಯನ್ನಿರಿಸಿದೆ. ಮೆಕ್‌ಜಿ ಕ್ಯಾಮೆರಾನ್‌ನಂತೆಯೇ ಒಂದು ತಕ್ಕನಾದ ಸಿಕ್ವೆಲ್ ಅನ್ನು ನೀಡುವರೆಂದು ನಿರೀಕ್ಷೆಮಾಡುತ್ತ ನಮ್ಮ ಬೆರಳುಗಳನ್ನು ಕ್ರಾಸ್ ಮಾಡಿಕೊಂಡಿದ್ದೇವೆ." ಎಂಪೈರ್ ಮ್ಯಾಗಜೀನಿನ ಡೆವಿನ್ ಫಾರಾಚಿ ಕೂಡ ಐದರಲ್ಲಿ ನಾಲ್ಕು ಸ್ಟಾರ್‌ಗಳನ್ನು ನೀಡಿದರು ಮತ್ತು ಈ ರೀತಿಯಾಗಿ ಹೇಳಿದರು: "ಮೆಕ್‌ಜಿ ಕಳಾಹೀನವಾಗಿದ್ದ ಫ್ರ್ಯಾಂಚೈಸ್‌ಗೆ ವಾಪಾಸು ಜೀವನದಾನ ಮಾಡಿದ್ದಾರೆ ಮತ್ತು ಎರಡು ದಶಕಗಳ ಹಿಂದೆ ಅಭಿಮಾನಿಗಳು ಮೊದಲ ಬಾರಿಗೆ ಲೋಹದ ಕಾಲೊಂದು ಮನುಷ್ಯನ ತಲೆಬುರುಡೆಯನ್ನು ತುಳಿದು ನುಚ್ಚುನೂರು ಮಾಡುವುದನ್ನು ಕಂಡಾಗಿನಿಂದ ಅರಸುತ್ತಿದ್ದ ಅಪೋಕ್ಯಾಲಿಪ್ಸ್ ನಂತರದ ಆಕ್ಷನ್ ಅನ್ನು ನೀಡಿದ್ದಾರೆ." ಆದರೆ CHUDನಲ್ಲಿ ಇವರು, "ಜಾನ್ ಕಾನರ್‌ನ ಪಾತ್ರದಲ್ಲಿ ಅಭಿನಯಿಸಬೇಕೆಂಬ ಬೇಲ್‌ರ ಬಯಕೆಯೇ ಬಹುಶಃ ಚಲನಚಿತ್ರಕ್ಕೆ ಘಾಸಿಯುಂಟುಮಾಡಿದೆ; ಇದರಿಂದಾಗಿ ಕಥೆಯ ಹರಿವು ಮತ್ತು ಆಕಾರವನ್ನು ವಿರೂಪಗೊಳಿಸಲಾಯಿತು." ಎಂದು ಬರೆದಿದ್ದಾರೆ. ಇನ್ನೂ ಮುಂದೆಹೋಗಿ ಅವರು, ಚಲನಚಿತ್ರವು ತನ್ನ ಮೂರನೇ ಅಂಕದಲ್ಲಿ ಬಿರುಕುಬಿಡಲು ಆರಂಭಿಸುತ್ತದೆ ಎಂದು ಹೇಳುತ್ತಾ, "ಮೆಕ್‌ಜಿ ಮತ್ತು ನೋಲನ್ ಚಲನಚಿತ್ರದ ಕೊನೆಯನ್ನು ಕದಡಿಹಾಕಿದ್ದಾರೆ, ಇಲ್ಲಿ ಚಲನಚಿತ್ರಕ್ಕೆ ವಿಕಸನಗೊಂಡ ವಿಶ್ವದ ಬಗೆಗೆ ಹೊಸತಾದದ್ದೇನನ್ನಾದರೂ ಕೊಡುವ ಬದಲು ಹಳತನ್ನೇ ನೀಡಲಾಗಿದೆ (ಫ್ಯಾಕ್ಟರಿಗಳೊಳಗೆ ಮತ್ತೊಂದು ಟರ್ಮಿನೇಟರ್ ಕಾದಾಟ)." ಎಂದಿದ್ದಾರೆ. ಇದಕ್ಕೆ ವಿರುದ್ಧವಾಗಿ ಜೇಮ್ಸ್ ಬೆರಾರ್ಡಿನೆಲ್ಲಿ ಚಲನಚಿತ್ರದ ಕೊನೆಯ ಭಾಗವು "ತುಂಡುತುಂಡಾಗಿರುವ, ಅರ್ಥವಾಗದ" ಮೊದಲೆರಡು ಅಂಕಗಳಿಗಿಂತ ಉತ್ತಮವಾಗಿದೆ ಎಂದು ಅಭಿಪ್ರಾಯಪಟ್ಟಿದ್ದಾರೆ. ಇದರ ಜತೆಗೇ ಕಂಡುಬರುವ ಖಳನಾಯಕನ ಕೊರತೆಯು T-800 ಪ್ರತ್ಯಕ್ಷನಾದಾಗಲೇ ನೀಗುವುದು ಎಂದು ಇವರು ಅಭಿಪ್ರಾಯಪಟ್ಟಿದ್ದಾರೆ.
ಲಾಸ್ ಏಂಜೆಲ್ಸ್ ಟೈಮ್ಸ್ ನ ಬೆಟ್ಸೀ ಶಾರ್ಕೀಯವರ ಪ್ರಕಾರ "[ಬೇಲ್‍ನ] ಬಲಶಾಲೀ ವ್ಯಕ್ತಿತ್ವವಾಗಲೀ, ಈ ಚಲನಚಿತ್ರವಾಗಲೀ ಅಥವಾ ಈ ಜಾಗವಾಗಲೀ ಆತನಿಗೆ ತಕ್ಕುದಾದ್ದಿಲ್ಲ" ಮತ್ತು "ಕಥೆಯು ಬೇಲ್‌ನ ಸುತ್ತ ಕುಸಿಯಲು ಆರಂಭವಾದಾಗ ಆ ಚೂರುಗಳನ್ನು ಎತ್ತಿಹಿಡಿಯಲು ವರ್ದಿಂಗ್‌ಟನ್ ಇದ್ದಾನೆ." ನ್ಯೂಯಾರ್ಕ್ ಟೈಮ್ಸ್‌ ನ ಎ.ಒ.ಸ್ಕಾಟ್ ಈ ಚಲನಚಿತ್ರವು "ಹಲವಾರು ಪಳಗಿದ ಫ್ರ್ಯಾಂಚೈಸ್ ಚಲನಚಿತ್ರದಲ್ಲಿ ಕೊರತೆಯಾಗಿ ಕಾಡುವ ನಿರ್ದಾಕ್ಷಿಣ್ಯ, ನೇರ ಸಮಗ್ರತೆಯನ್ನು ಹೊಂದಿದೆ" ಮತ್ತು "ಕಥಾ ನಿರೂಪಣೆಯು ಸಮರ್ಥವೂ ಒಳ್ಳೆಯ ಹರಿವನ್ನು ಹೊಂದಿರುವಂಥದೂ ಆಗಿದೆ." ಬೆನ್ ಲ್ಯಾನ್ಸ್ ಮತ್ತು ಬೆನ್ ಮ್ಯಾನ್ಕೀವಿಕ್ಜ್ ತಮ್ಮ ಶೋ At the Movies ನಲ್ಲಿ ಈ ಚಲನಚಿತ್ರಕ್ಕೆ ಕ್ರಮಾನುಸಾರವಾಗಿ "ನೋಡಿರಿ" ಮತ್ತು "ನೋಡಬೇಡಿ" ಶ್ರೇಣಿಗಳನ್ನು ನೀಡಿದರು ಹಾಗೂ ಎರಡನೆಯವರು ಇದರ ಬಗ್ಗೆ "ನಾನು ಬಹಳ ಕಾಲದಿಂದಲೂ ಕಾಣದಿದ್ದ ಅತ್ಯಂತ ಕೆಟ್ಟದಾದ ದೊಡ್ಡ ಬಜೆಟಿನ ಸಮ್ಮರ್ ಚಲನಚಿತ್ರ" ಎಂದು ಹೇಳಿದರು.
ಈ ಸರಣಿಯ ಹಿಂದಿನ ಎಲ್ಲಾ ಮೂರು ಚಲನಚಿತ್ರಗಳಲ್ಲಿ ನಟಿಸಿದ್ದ ಆರ್ನಾಲ್ಡ್ ಶ್ವಾರ್ಜೆನೆಗರ್, ಟರ್ಮಿನೇಟರ್ ಸಾಲ್ವೇಶನ್ "ಒಂದು ಒಳ್ಳೆಯ ಚಲನಚಿತ್ರ. ನಾನು ಅದರ ಬಗ್ಗೆ ಬಹಳ ಉತ್ಸಾಹಿತನಾಗಿದ್ದೆ" ಎಂದರು. ಈ ಸರಣಿಯ ನಿರ್ಮಾತೃ ಜೇಮ್ಸ್ ಕ್ಯಾಮೆರಾನ್ ಇದನ್ನು ಒಂದು "ಆಸಕ್ತಿಕರ ಚಲನಚಿತ್ರ" ಎಂದು ಹೇಳಿದರಲ್ಲದೆ "ನಾನು ಅಂದುಕೊಂಡಿದ್ದಷ್ಟು ಇದನ್ನು ದ್ವೇಷಿಸಲಿಲ್ಲ", ಎಂದು ಹೇಳಿ ಸ್ಯಾಮ್ ವರ್ದಿಂಗ್‌ಟನ್‌ರ ನಟನೆಯನ್ನು ಹೊಗಳಿದರು. ದ ಟರ್ಮಿನೇಟರ್ ಮತ್ತು ಟರ್ಮಿನೇಟರ್ 2: ಜಡ್ಜ್‌ಮೆಂಟ್ ಡೇ ನಲ್ಲಿ ಸಾರಾ ಕಾನರ್ ಪಾತ್ರ ವಹಿಸಿ ಟರ್ಮಿನೇಟರ್ ಸಾಲ್ವೇಶನ್ ಗೆ ತನ್ನ ದನಿಯನ್ನು ನೀಡಿದ ಲಿಂಡಾ ಹ್ಯಾಮಿಲ್ಟನ್ ಚಲನಚಿತ್ರಕ್ಕೆ "ಶುಭಹಾರೈಕೆ" ನೀಡಿದರು, ಆದರೆ ಆಕೆಯ ಪ್ರಕಾರ "ಈ ಸರಣಿಯು ಎರಡು ಚಲನಚಿತ್ರಗಳಿದ್ದಾಗಲೇ ಸಂಪನ್ನವಾಗಿತ್ತು.   ಒಂದು ವೃತ್ತವನ್ನು ತಿರುಗಿಬಿಟ್ಟಿತ್ತು. ಅದೇ ಸಾಕಾಗಿತ್ತು. ಆದರೆ ಹಸುವಿನ ಹಾಲನ್ನು ಕರೆಯಬಯಸುವವರು ಯಾವಾಗಲೂ ಇದ್ದೇ ಇರುತ್ತಾರೆ."
ಗಲ್ಲಾ ಪೆಟ್ಟಿಗೆ
ಯು.ಎಸ್‌ನ ರಾಷ್ಟ್ರಾದ್ಯಂತ ಈ ಚಲನಚಿತ್ರದ ಮೊದಲ ಪ್ರದರ್ಶನವನ್ನು May 21, 2009ರ ಗುರುವಾರ ಮಧ್ಯರಾತ್ರೆ 12 ಗಂಟೆಗೆ ಏರ್ಪಡಿಸಲಾಗಿದ್ದು, ಇದು ತನ್ನ ಮಧ್ಯರಾತ್ರಿಯ ಪ್ರದರ್ಶನಗಳಿಂದ $3 ಮಿಲಿಯನ್ ಮತ್ತು ಪ್ರಥಮ ದಿನದಲ್ಲಿಯೇ ಒಟ್ಟು $13.3 ಮಿಲಿಯನ್ ಸಂಪಾದಿಸಿತು. ಇದರ ಜತೆಗೇ ಈ ಚಲನಚಿತ್ರವು ಮೆಮೊರಿಯಲ್ ಡೇ ಓಪನಿಂಗ್ ಡೇ ವಾರಾಂತ್ಯದ ಪ್ರದರ್ಶನಗಳಿಂದ $42,558,390ರಷ್ಟು ಹೆಚ್ಚಿನ ಮೊತ್ತವನ್ನು ಗಳಿಸಿತು, ಮತ್ತು Night at the Museum: Battle of the Smithsonian ನ ಹಿಂದೆ ಎರಡನೇ ಸ್ಥಾನದಲ್ಲಿದ್ದಿತು ಮತ್ತು ಈ ಸರಣಿಯ ಚಲನಚಿತ್ರಗಳ ಪೈಕಿ ನಂಬರ್ 1 ಸ್ಥಾನದೊಡನೆ ಬಿಡುಗಡೆಯಾಗದ ಪ್ರಥಮ ಚಲನಚಿತ್ರವೆನಿಸಿಕೊಂಡಿತು. ಟರ್ಮಿನೇಟರ್ ಸಾಲ್ವೇಶನ್ ತನ್ನ ಅಂತರ್ರಾಷ್ಟ್ರೀಯ ಬಿಡುಗಡೆಯಲ್ಲಿ ಹೆಚ್ಚಿನ ಯಶಸ್ಸನ್ನು ಗಳಿಸಿತು, ಬಿಡುಗಡೆಯಾದ 70 ಪ್ರದೇಶಗಳ ಪೈಕಿ 66ರಲ್ಲಿ ಜೂನ್ ಮೊದಲ ವಾರದುದ್ದಕ್ಕೂ ಮೊದಲನೇ ಸ್ಥಾನದಲ್ಲಿದ್ದಿತು, ಮತ್ತು ಮುಂದಿನ ವಾರದಲ್ಲಿಯೂ ಕೂಡ ಅತಿ ಹೆಚ್ಚು ಗಳಿಕೆಯ ಚಿತ್ರವಾಗಿ ಮುಂದುವರೆಯಿತು. ಚಲನಚಿತ್ರದ ಒಟ್ಟು ಸ್ಥಳೀಯ ಗಳಿಕೆ $125,322,469, ವಿದೇಶೀಯ ಗಳಿಕೆ $246,723,586, ಮತ್ತು ಒಟ್ಟು ಜಾಗತಿಕ ಗಳಿಕೆ $372,046,055. ಡಿಸೆಂಬರ್ 2009ರ ಅಂಕಿ ಅಂಶಗಳ ಪ್ರಕಾರ ಈ ಚಲನಚಿತ್ರವು ಅಂತರ್ರಾಷ್ಟ್ರೀಯ ಮಟ್ಟದಲ್ಲಿ ಹದಿನಾಲ್ಕನೇ ಸ್ಥಾನದಲ್ಲಿಯೂ ಸ್ಥಳೀಯವಾಗಿ (ಯು.ಎಸ್ ಮತ್ತು ಕೆನಡಾ) ಇಪ್ಪತ್ತಮೂರನೆಯ ಸ್ಥಾನದಲ್ಲಿಯೂ ಇದೆ, ಮತ್ತು ಇದರಿಂದಾಗಿ ಇದು ಸರಣಿಯ ಚಲನಚಿತ್ರಗಳಲ್ಲಿ ಸ್ಥಳೀಯ ಗಳಿಕೆ, ಮೊದಲ ವಾರದ ಗಳಿಕೆ ಹಾಗೂ ಜಾಗತಿಕ ಮಟ್ಟದ ಗಳಿಕೆಗಳಲ್ಲಿ ಅತಿ ಕಡಿಮೆ ಯಶಸ್ಸು ಗಳಿಸಿದ ಚಿತ್ರವಾಗಿ ಉಳಿದುಕೊಂಡಿದೆ.
ಹೋಂ ಮಿಡಿಯಾ
ಈ ಚಲನಚಿತ್ರದ ಡಿವಿಡಿ ಮತ್ತು ಬ್ಲು-ರೇ ಡಿಸ್ಕ್ಗಳನ್ನು ಡಿಸೆಂಬರ್ 1, 2009ರಂದು ಬಿಡುಗಡೆ ಮಾಡಲಾಯಿತು. ಡಿವಿಡಿಯು ಚಲನಚಿತ್ರದ ಥ್ಯೆಟ್ರಿಕಲ್ ಕಟ್ ಅನ್ನು ಹೊಂದಿದ್ದು, ಮೋಟೋಟರ್ಮಿನೇಟರ್‌ಗಳ ಒಂದು ಫೀಚರೆಟ್ ಅನ್ನು ಹೊಂದಿದೆ. ಬ್ಲು-ರೇಯು ಥಿಯೆಟ್ರಿಕಲ್ ಕಟ್ ಮತ್ತು R-ರೇಟೆಡ್ ಡೈರೆಕ್ಟರ್ಸ್ ಕಟ್ ಅನ್ನು ಕೂಡಾ ಹೊಂದಿದ್ದು, ಮೂರು ನಿಮಿಷಗಳಷ್ಟು ಹೆಚ್ಚು ದೀರ್ಘವಾಗಿದೆ (118 ನಿಮಿಷಗಳು), ಇದರ ಜತೆಗೇ ಬೋನಸ್ ಅಂಶಗಳಾಗಿ ಮ್ಯಾಕ್ಸಿಮಮ್ ಮೂವೀ ಮೋಡ್, ಚಲನಚಿತ್ರ ನಡೆಯುತ್ತಿರುವಾಗ ಅದರ ಬಗ್ಗೆ ನಿರ್ದೇಶಕ ಮೆಕ್‌ಜಿ ಮಾತನಾಡಿರುವ ವಿಡಿಯೋ ಕಮೆಂಟರಿ, ಫೀಚರೆಟ್‍ಗಳು, ಒಂದು ವೀಡಿಯೋ ಆರ್ಕೈವ್ ಹಾಗೂ ಅಧಿಕೃತ ಚಲನಚಿತ್ರದ ಪ್ರಿಕ್ವ್ಲೆ ಕಾಮಿಕ್‌ನ ಪ್ರಥಮ ಆವೃತ್ತಿಯ ಡಿಜಿಟಲ್ ಕಾಮಿಕ್‌ಗಳೂ ಇವೆ. ಎರಡೂ ಅವತರಣಿಕೆಗಳು ಪೋರ್ಟಬಲ್ ಮೀಡಿಯಾ ಪ್ಲೇಯರ್ಗಳ ಸಲುವಾಗಿ ಥಿಯೆಟ್ರಿಕಲ್ ಕಟ್‌ನ ಒಂದು ಡಿಜಿಟಲ್ ಕಾಪಿಯನ್ನೊಳಗೊಂಡಿವೆ. ಟಾರ್ಗೆಟ್ ಸ್ಟೋರ್ಸ್ ಮಾತ್ರ ಡಿವಿಡಿಯಲ್ಲಿ ಡೈರೆಕ್ಟರ್ಸ್ ಕಟ್ ಅನ್ನು ಮಾರುವ ಅಧಿಕೃತ ರೀಟೇಲ್ ಮಾರಾಟಗಾರರಾಗಿರುತ್ತಾರೆ. ತನ್ನ ಪ್ರಥಮ ರೀಟೇಲ್ ವಾರದಲ್ಲಿ, ಟರ್ಮಿನೇಟರ್ ಸಾಲ್ವೇಶನ್ ಬ್ಲು-ರೇ ಚಾರ್ಟ್‌ಗಳ ಮೊದಲ ಸ್ಥಾನದಲ್ಲಿಯೂ, ಡಿವಿಡಿ ಚಾರ್ಟ್‌ಗಳಲ್ಲಿ ನೈಟ್ ಎಟ್ ದ ಮ್ಯೂಸಿಯಮ್: ಬ್ಯಾಟ್ಲ್ ಆಫ್ ದ ಸ್ಮಿತ್‌ಸೋನಿಯನ್ ನ ನಂತರದ ಎರಡನೆಯ ಸ್ಥಾನದಲ್ಲಿಯೂ ಇದ್ದಿತು.
ಹೊರಗಿನ ಕೊಂಡಿಗಳು
ವರ್ಗ:2009ರ ಚಲನಚಿತ್ರಗಳು ವರ್ಗ:2000ದ ಆಕ್ಷನ್ ಚಲಚಿತ್ರಗಳು ವರ್ಗ:2000ದ ವೈಜ್ಞಾನಿಕ ಕಲ್ಪನಾ ಕತೆಗಳ ಚಲನಚಿತ್ರಗಳು ವರ್ಗ:ಅಮೇರಿಕಾದ ವೈಜ್ಞಾನಿಕ ಕಲ್ಪನಾ ಕತೆಗಳ ಚಲನಚಿತ್ರಗಳು ವರ್ಗ:Columbia Pictures ಫಿಲ್ಮ್ಸ್ ವರ್ಗ:D-BOX ಚಲನಾ ವರ್ಧಿತ ಚಲನಚಿತ್ರಗಳು ವರ್ಗ:ಇಂಗ್ಲೀಷ್-ಭಾಷೆಯ ಚಲನಚಿತ್ರಗಳು ವರ್ಗ:McG ನಿರ್ದೇಶಿಸಿದ ಚಲನಚಿತ್ರಗಳು ವರ್ಗ:ಕ್ಯಾಲಿಫೋರ್ನಿಯಾದ ಲಾಸ್‌ ಎಂಜಲೀಸ್‌ನಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು ವರ್ಗ:ಸ್ಯಾನ್‌ಫ್ರ್ಯಾನ್ಸಿಸ್ಕೋ, ಕ್ಯಾಲಿಫೋರ್ನಿಯಾ ಆಧರಿತ ಚಲನಚಿತ್ರಗಳು ವರ್ಗ:2010ನಲ್ಲಿ ಚಿತ್ರೀಕರಿಸಿದ ಚಲನಚಿತ್ರಗಳು ವರ್ಗ:ನ್ಯೂ ಮೆಕ್ಸಿಕೊದಲ್ಲಿ ಚಿತ್ರೀಕರಿಸಿದ ಚಲಚಿತ್ರಗಳು ವರ್ಗ:ಪೋಸ್ಟ್-ಅಪೋಕ್ಯಾಲಿಪ್ಟಿಕ್ ಚಲನಚಿತ್ರಗಳು ವರ್ಗ:ಪ್ರಿಕ್ವೆಲ್ ಚಲನಚಿತ್ರಗಳು ವರ್ಗ:ರೋಬೊಟ್ ಚಲಚಿತ್ರಗಳು ವರ್ಗ:ಸೀಕ್ವೆಲ್‌ ಚಲನಚಿತ್ರಗಳು ವರ್ಗ:ಟರ್ಮಿನೇಟರ್ ಚಲನಚಿತ್ರಗಳು ವರ್ಗ:ಯುದ್ಧ ಚಲನಚಿತ್ರಗಳು ವರ್ಗ:ವಾರ್ನರ್ ಸಹೋದರರ ಸಿನಿಮಾಗಳು ವರ್ಗ:ವಂಡರ್‌ಲ್ಯಾಂಡ್ ಸೌಂಡ್ ಮತ್ತು ವಿಷನ್ ಪ್ರೊಡಕ್ಷನ್
ಆರತಿ
ಆರತಿ (ಜನನ:೧೯೫೪ ಅರಗಲ್ ಮೈಸೂರು) ಕನ್ನಡ ಚಿತ್ರರಂಗದ ಖ್ಯಾತ ನಟಿ, ನಿರ್ದೇಶಕಿ. "ಗೆಜ್ಜೆ ಪೂಜೆ" ಚಿತ್ರದಲ್ಲಿ ನಾಯಕನ ತಂಗಿ ಪಾತ್ರದ ಮೂಲಕ ಚಿತ್ರರಂಗ ಪ್ರವೇಶಿಸಿದರು. ಮುಂದೆ ಕಾದಂಬರಿ ಆಧಾರಿತ ಚಿತ್ರಗಳಲ್ಲಿ, ಅದರಲ್ಲೂ ನಿರ್ದೇಶಕ ಪುಟ್ಟಣ್ಣ ಕಣಗಾಲ್ ನಿರ್ದೇಶನದ ಚಿತ್ರಗಳಲ್ಲಿ ತಮ್ಮ ಮನೋಜ್ಞ ಅಭಿನಯದ ಮೂಲಕ ೧೯೭೦ ಮತ್ತು ೧೯೮೦ರ ದಶಕಗಳ ಜನಪ್ರಿಯ ತಾರೆ ಎನಿಸಿದರು. ನಾಲ್ಕು ಬಾರಿ ಫಿಲ್ಮ್ ಫೇರ್ ಪ್ರಶಸ್ತಿ ಹಾಗೂ ರಾಜ್ಯ ಚಲನಚಿತ್ರ ಪ್ರಶಸ್ತಿಗಳನ್ನು ಪಡೆದಿರುವ ಆರತಿ, ವಿಧಾನ ಪರಿಷತ್ತಿಗೂ ನಾಮನಿರ್ದೇಶನಗೊಂಡಿದ್ದರು.
ವೈಯುಕ್ತಿಕ ಜೀವನ
೧೯೮೭ರಲ್ಲಿ ಚಿತ್ರ ರಂಗವನ್ನು ತೊರೆದು ಮದುವೆಯಾಗಿ ಅಮೆರಿಕದಲ್ಲಿ ನೆಲಸಿದ ಇವರು ೨೦೦೫ರಲ್ಲಿ ಮತ್ತೆ ಚಿತ್ರರಂಗಕ್ಕೆ ಬಂದು ಮಿಠಾಯಿ ಮನೆ ಚಿತ್ರದ ಮೂಲಕ ನಿರ್ದೇಶನಕ್ಕೆ ಕಾಲಿಟ್ಟಿದ್ದಾರೆ.
ನಟಿಸಿರುವ ಚಿತ್ರಗಳು
ಹಾಗೂ ಇನ್ನೂ ಅನೇಕ... ಇವುಗಳಲ್ಲಿ, ರಂಗನಾಯಕಿ, ಹೊಂಬಿಸಿಲು, ಉಪಾಸನೆ, ಶುಭಮಂಗಳ ಚಿತ್ರಗಳು ಆರತಿಯವರಿಗೆ ಭಾರೀ ಹೆಸರು ತಂದು ಕೊಟ್ಟವು. ೭೦/೮೦ ರ ದಶಕದಲ್ಲಿ, ಕನ್ನಡದ ಬಹುತೇಕ ಎಲ್ಲ ಪ್ರಮುಖ ನಟರೊಂದಿಗೂ ಆರತಿಯವರು ಅಭಿನಯಿಸಿದ್ದಾರೆ. ಕಸ್ತೂರಿ ನಿವಾಸ, ರಾಜಾ ನನ್ನ ರಾಜಾ, ಸಿಪಾಯಿ ರಾಮು, ಬಂಗಾರದ ಪಂಜರ, ಪ್ರೇಮದ ಕಾಣಿಕೆ ಮುಂತಾದ ಚಿತ್ರಗಳಲ್ಲಿ ಡಾ.ರಾಜ್ ಕುಮಾರ್ ಅವರೊಂದಿಗೆ ನಟಿಸಿದ್ದಾರೆ. ಪುಟ್ಟಣ್ಣ ಕಣಗಾಲ್ ಅವರ ಅನೇಕ ಅತ್ಯುತ್ತಮ ಚಿತ್ರಗಳಲ್ಲಿ ಮಿಂಚಿದ ಆರತಿಯವರು ನಂತರ ಸುಮಾರು ೧೮ ವರ್ಷಗಳ ಕಾಲ ಚಿತ್ರರಂಗದಿಂದ ದೂರವಿದ್ದು, ಅಮೇರಿಕಾದಲ್ಲಿ ನೆಲೆಸಿದ್ದರು. ೮೦ ರ ದಶಕದಲ್ಲಿ ದೂರದರ್ಶನಕ್ಕ್ಕಾಗಿ ಧಾರಾವಾಹಿಯನ್ನೂ ನಿರ್ಮಿಸಿದ್ದರು. ಈಗ "ಮಿಠಾಯಿಮನೆ" ಚಿತ್ರದ ಮೂಲಕ ಆರತಿಯವರು ಕನ್ನಡ ಚಿತ್ರರಂಗಕ್ಕೆ ಪುನರಾಗಮಿಸಿದ್ದಾರೆ, ಆದರೆ ನಟಿಯಾಗಿ ಅಲ್ಲ, ನಿರ್ದೇಶಕಿಯಾಗಿ. ಆರತಿಯವರ ಮಗಳು ಯಶಸ್ವಿನಿ ಅವರು ಬರೆದ ಕಥೆಯ ಆಧಾರದ ಮೇಲೆ ಈ ಚಿತ್ರ ನಿರ್ಮಾಣವಾಗುತ್ತಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕನ್ನಡ ಚಲನಚಿತ್ರ ನಟಿಯರು ವರ್ಗ:ಕನ್ನಡ ಸಿನೆಮಾ ವರ್ಗ:ಕಲಾವಿದರು ವರ್ಗ:ಚಲನಚಿತ್ರ ನಟಿಯರು
ಕವಿ
ಸಾಹಿತಿ, ಕವನ ಬರೆಯುವವರು. ಸಾಹಿತಿ ಬರೆದದ್ದು ಸಾಹಿತ್ಯವಾದರೆ, ಕವಿ ಬರೆದದ್ದು ಕವಿತೆ, ಕವನ, ಕಾವ್ಯವಾಗುತ್ತದೆ.ಅಚ್ಚಕನ್ನಡದಲ್ಲಿ ಕಬ್ಬಿಗನೆಂಬ ಹೆಸರಿದೆ. ಕವಿಯ ಶಕ್ತಿ, ಸಾಮರ್ಥ್ಯದ ಬಗ್ಗೆ "ರವಿ ಕಾಣದ್ದನ್ನು ಕವಿ ಕಂಡ" ಎಂಬ ಮಾತಿದೆ. ಅಂದರೆ ಕವಿಯಾದವನು ಬರೀ ವಾಸ್ತವ ಮಾತ್ರವಲ್ಲದೆ, ಕಲ್ಪನೆ (Imagination)ಯ ನಮೂನೆಯಲ್ಲಿ ಮೂಡಿಬಂದದ್ದನ್ನು ಚಮತ್ಕಾರಿಕವಾಗಿ ಹಾಗೂ ರಮಣೀಯವಾಗಿ ರಚಿಸುತ್ತಾನೆ ಮತ್ತು ಕಣ್ಣಿಗೆ ಕಟ್ಟಿದಂತೆ ಚಿತ್ರಿಸುತ್ತಾನೆ ಎಂದರ್ಥವಾಗುತ್ತದೆ.
ವರ್ಗ:ಸಾಹಿತಿಗಳು ವರ್ಗ:ಸಾಹಿತ್ಯ ಪ್ರಕಾರಗಳು
ಗುಂಡಿಗೆಯ ಅಂಗರಚನೆ
ಮನುಷ್ಯ ದೇಹದ ಸಮಸ್ತ ಭಾಗಗಳಲ್ಲೂ ಸದಾ ರಕ್ತ ಪರಿಚಲನೆ ಇರುವಂತೆ ಮಾಡುವ ಅಂಗ ಗುಂಡಿಗೆ. ಇದು ಗುಂಡಿಗೆಸ್ನಾಯು (ಕಾರ್ಡಿಯಕ್ ಮಸಲ್) ಎಂಬ ವಿಶೇಷ ಸ್ನಾಯುವಿನಿಂದ ನಿರ್ಮಿತವಾಗಿದೆ. ಇದರ ಸ್ಥಾನ ಎದೆಯಲ್ಲಿ (ನಿಖರವಾಗಿ ಮೂಳೆಗಳಿಂದ ರಚಿತವಾದ ಎದೆಗೂಡಿನ ಒಳಗೆ), ಎರಡು ಫುಪ್ಪಸಗಳ ನಡುವೆ, ಎಡ ಫುಪ್ಪಸ ಕೊಂಚ ಮರೆಮಾಡಿದಂತೆ, ಮುಂಭಾಗಕ್ಕೆ ಎಡಕ್ಕೆ ಓರೆಯಾಗಿ ವಪೆಯ ಮೇಲೆ ಉಂಟು. ಗುಂಡಿಗೆಯ ⅔ ಭಾಗ ದೇಹದ ಮಧ್ಯರೇಖೆಯ ಎಡಕ್ಕೂ ⅓ ಭಾಗ ಬಲಕ್ಕೂ ವ್ಯಾಪಿಸಿದೆ. ಇಡೀ ಗುಂಡಿಗೆ ಮಾವಿನಕಾಯಿಯ ಆಕಾರವಾಗಿದ್ದು ಕೈಮುಷ್ಟಿಗಿಂತಲೂ ಕೊಂಚ ದೊಡ್ಡದಾಗಿರುತ್ತದೆ. ವಯಸ್ಕರಲ್ಲಿ ಇದರ ತೂಕ ಸುಮಾರು 300 ಗ್ರಾಂ. ಮಕ್ಕಳಲ್ಲಿ ಅದು, ಅವರ ಮೈ ತೂಕಕ್ಕೆ ಹೋಲಿಸಿದರೆ, ಹೆಚ್ಚು ತೂಕವಾಗಿರುತ್ತದೆ. 25 ದಿವಸಗಳ ಗರ್ಭಾವಸ್ಥೆಯಲ್ಲಿ ಪ್ರಾರಂಭವಾಗುವ ಗುಂಡಿಗೆಯ ಬಡಿತ, ಜೀವಮಾನ ಪರ್ಯಂತ ಬಡಿಯುತ್ತಲೇ ಇರುತ್ತದೆ. ಗರ್ಭಾವಸ್ಥೆಯಲ್ಲಿ ಬಡಿತದ ದರ ಮಿನಿಟಿಗೆ 130-140; ಹುಟ್ಟಿದ ತರುಣದಲ್ಲಿ ಅದು 90-100 ಆಗಿ, ಬಾಲ್ಯಾವಸ್ಥೆಯಲ್ಲಿ ಕ್ರಮೇಣ ಕಡಿಮೆಯಾಗುತ್ತ ಯೌವನದಿಂದಾಚೆಗೆ ಮಿನಿಟಿಗೆ ಸುಮಾರು 72 ಆಗುತ್ತದೆ. ಗುಂಡಿಗೆಯ ಸುತ್ತ (ಬುಡದ ಹೊರತಾಗಿ) ಕವಚದ ಹಾಗೆ, ಗುಂಡಿಗೆಯ ಹೊರಪೊರೆ (ಪೆರಿಕಾರ್ಡಿಯಂ) ಉಂಟು. ವಾಸ್ತವವಾಗಿ ಇದು ಮೂರು ಪದರಗಳಿಂದಾಗಿದೆ. ಹೊರಪದರ ಗಡಸು, ಉಳಿದೆರಡು ನುಣುಪು. ಈ ಎರಡು ಪದರಗಳಲ್ಲಿ ಹೊರಗಿನದು ಗಡಸು ಪದರಕ್ಕೆ ಅಂಟಿಕೊಂಡಿದೆ. ಒಳಗಿನದು ಗುಂಡಿಗೆಯ ಹೊರಪದರವಾಗಿದೆ. ಇವೆರಡು ಪದರಗಳ ನಡುವೆ ಕೀಲೆಣ್ಣೆಯಂತೆ ನುಣುಪಿಸುವ ಬಹುಸ್ವಲ್ಪ ದ್ರವವಿದ್ದು, ಇದರಿಂದ ಗುಂಡಿಗೆ ತಿಕ್ಕಾಟವಿಲ್ಲದೆ ಹಿಗ್ಗುವುದಕ್ಕೂ ಕುಗ್ಗುವುದಕ್ಕೂ ಸಾಧ್ಯವಾಗಿದೆ.
ಮುಂದಿನಿಂದ ನೋಡಿದರೆ ಗುಂಡಿಗೆಯ ಬಲಗಡೆ ಅಂಚು ಎದೆಮೂಳೆಯ (ಸ್ಟರ್ನಂ) ಬಲ ಅಂಚಿಗಿಂತ ಒಂದು ಬೆರಳಗಲ ಬಲಕ್ಕಿರುತ್ತದೆ. ಹಾಗೆಯೇ ಎಡ ಅಂಚು ಎದೆಮೂಳೆಯ ಎಡ ಅಂಚಿಗಿಂತ ಒಂದು ಬೆರಳಗಲ ಎಡಕ್ಕಿರುತ್ತದೆ. ಗುಂಡಿಗೆಯ ಎಡಬಲಭಾಗಗಳಲ್ಲಿ ರಕ್ತವನ್ನು ಪಡೆಯಲು ಒಂದೊಂದು ಹೃತ್ಕರ್ಣ (ಏಟ್ರಿಯಂ) ರಕ್ತವನ್ನು ಹೊರತಳ್ಳಲು ಒಂದು ಹೃತ್ಕುಕ್ಷಿ (ವೆಂಟ್ರಿಕಲ್) ಹೀಗೆ ಒಟ್ಟು ನಾಲ್ಕು ಕೋಶಗಳಿವೆ (ಚಿತ್ರ 1). ಹೃತ್ಕರ್ಣಗಳಿಗೂ ಹೃತ್ಕುಕ್ಷಿಗಳಿಗೂ ನಡುವೆ ಆಳವಾದ ರೇಖೆ ಉಂಟು. ಈ ರೇಖೆಯಲ್ಲಿ ಕೊಬ್ಬು ತುಂಬಿದ್ದು ಗುಂಡಿಗೆಗೆ ಆಕ್ಸಿಜನ್ಯುಕ್ತ ರಕ್ತವನ್ನು ಭಾಗಶಃ ಒದಗಿಸುವ ಬಲಗುಂಡಿಗೆ ಅಪಧಮನಿ (ರೈಟ್ ಕರೋನರಿ ಆರ್ಟರಿ) ಇರುತ್ತದೆ. ಎರಡು ಹೃತ್ಕುಕ್ಷಿಗಳ ನಡುವೆಯೂ ಒಂದು ರೇಖೆ ಇದೆ. ಈ ರೇಖೆಯಲ್ಲಿ ಎಡಗುಂಡಿಗೆ ಅಪಧಮನಿಯ ಒಂದು ಮುಖ್ಯಶಾಖೆ ಉಂಟು. ಎರಡು ಹೃತ್ಕರ್ಣಗಳನ್ನು ಪ್ರತ್ಯೇಕಿಸುವ ಯಾವ ಗುರುತೂ ಹೊರಗಿನಿಂದ ಕಾಣಿಸುವುದಿಲ್ಲ. ಏಕೆಂದರೆ ಆ ಸ್ಥಳ ಫುಪ್ಪಸ ಧಮನಿ (ಪಲ್ಮನರಿ ಆರ್ಟರಿ) ಮತ್ತು ಮಹಾಪಧಮನಿಯ ಆರೋಹಣ ಭಾಗಗಳಿಂದ (ಅಸೆಂಡಿಂಗ್ ಪಾರ್ಟ್ ಆಫ್ ದಿ ಅಯೋರ್ಟ) ಮರೆಮಾಡಲ್ಪಟ್ಟಿದೆ. ಗುಂಡಿಗೆಯ ತುತ್ತತುದಿ ಎಡ ಹೃತ್ಕುಕ್ಷಿಯ ಕೆಳಮೂತಿಯಾಗಿದ್ದು ಎದೆಯ ಎಡಗಡೆ 5-6ನೆಯ ಪಕ್ಕೆಲಬುಗಳ ನಡುವೆ ಇರುತ್ತದೆ. ರೋಗದಿಂದ ಗುಂಡಿಗೆ ವಿಕಾರವಾದಾಗ ಅಥವಾ ದೊಡ್ಡದಾದಾಗ ಇದು ಜಾಗವನ್ನು ಬದಲಾಯಿಸಿರುತ್ತದೆ. ಎದೆಮೂಳೆಯ ಹಿಂದೆ ಕಾಣುವ ಗುಂಡಿಗೆಯ ಬಲ ಅಂಚು ಬಲ ಹೃತ್ಕರ್ಣದಿಂದಲೂ ಎಡ ಅಂಚು ವಿಶೇಷವಾಗಿ ಎಡ ಹೃತ್ಕುಕ್ಷಿ ಮತ್ತು ಸ್ವಲ್ಪ ಮಾತ್ರ ಎಡ ಹೃತ್ಕರ್ಣದಿಂದಲೂ ಆಗಿವೆ. ಎದೆಮೂಳೆಯ ಹಿಂದೆಯೇ ಇರುವ ಗುಂಡಿಗೆಯ ಮುಂಬದಿಯಲ್ಲಿ ಸುಮಾರು ಭಾಗ ಬಲ ಹೃತ್ಕುಕ್ಷಿಯಿಂದ ಆಗಿದೆ. ಗುಂಡಿಗೆ ಕೆಳ ಅಂಚೂ ಇದರಿಂದಲೇ ಆಗಿದೆ. ಗುಂಡಿಯ ತಳ ಹಿಮ್ಮುಖವಾಗಿರುತ್ತದೆ. ಇದು ಎದೆಪ್ರದೇಶದ 5ನೆಯ ಬೆನ್ನುಮೂಳೆ ಯಿಂದ 8ನೆಯ ಬೆನ್ನುಮೂಳೆವರೆಗೆ (ತೊರ್ಯಾಸಿಕ್ ವರ್ಟಿಬ್ರ) ಪಸರಿಸಿರುತ್ತದೆ. ಇದಕ್ಕೂ ಬೆನ್ನು ಮೂಳೆಗೂ ನಡುವೆ ಮಹಾಪಧಮನಿಯ ಅವರೋಹಣ ಭಾಗವೂ ಅನ್ನನಾಳವೂ ಇರುತ್ತವೆ. ಈ ಭಾಗ ಬಹುವಾಗಿ ಎಡ ಹೃತ್ಕರ್ಣದಿಂದಾಗಿದ್ದು ಇಲ್ಲೆ ಬಲಗಡೆಯಿಂದ 2 ಫುಪ್ಪಸ ಅಭಿಧಮನಿಗಳೂ (ಪಲ್ಮನರಿ ವೇನ್ಸ್) ಎಡಗಡೆಯಿಂದ ಎರಡು ಫುಪ್ಪಸ ಅಭಿಧಮನಿಗಳೂ ಬಂದು ಎಡಹೃತ್ಕರ್ಣವನ್ನು ಸೇರುತ್ತವೆ. ಇವು ಆಕ್ಸಿಜನ್ಯುಕ್ತ ರಕ್ತವನ್ನು ಫುಪ್ಪಸಗಳಿಂದ ಎಡಹೃತ್ಕರ್ಣಕ್ಕೆ ಒಯ್ಯುತ್ತವೆ (ಚಿತ್ರ 2). ವಪೆಗೆ ತಗುಲಿದ ಹಾಗಿರುವ ಗುಂಡಿಗೆಯ ಭಾಗ 2/3ರಷ್ಟು ಎಡಹೃತ್ಕುಕ್ಷಿಯಿಂದಲೂ 1/3ರಷ್ಟು ಬಲಹೃತ್ಕುಕ್ಷಿಯಿಂದಲೂ ಆಗಿದೆ. ವಪೆ ಗುಂಡಿಗೆಯನ್ನು ಯಕೃತ್ತಿನ ಎಡಭಾಗ ಮತ್ತು ಜಠರದಿಂದ ಪ್ರತ್ಯೇಕಿಸುತ್ತದೆ.
ಬಲಪಕ್ಕದಿಂದ ನೋಡಿದರೆ ಬಲಹೃತ್ಕುಕ್ಷಿಗೂ ಬೆನ್ನುಮೂಳೆಗೂ ನಡುವೆ ಬಲ ಹೃತ್ಕರ್ಣ ಕಾಣಿಸುತ್ತದೆ. ತಲೆ ತೋಳುಗಳು ಮತ್ತು ಎದೆಯ ಮೇಲುಭಾಗದಿಂದ ಆಕ್ಸಿಜನ್ವಿರಳರಕ್ತವನ್ನು ಒಯ್ಯುವ ಉನ್ನತಮಹಾಭಿಧಮನಿ (ಸುಪೀರಿಯರ್ ವೀನ ಕೇವ) ಬಲ ಹೃತ್ಕರ್ಣದ ಮೇಲಿನ ಭಾಗಕ್ಕೆ ತೆರೆದುಕೊಳ್ಳುತ್ತದೆ. ಹೀಗೆಯೇ ದೇಹದಲ್ಲಿ ಉಳಿದ ಭಾಗಗಳಿಂದ ರಕ್ತವನ್ನು ಒಯ್ಯುವ ಅವನತಮಹಾಭಿಧಮನಿ (ಇನ್ಫೀರಿಯರ್ ವೀನ ಕೇವ) ಕೆಳಗಿನಿಂದ ವಪೆಯಲ್ಲಿ ತೂರಿ ಬಲಹೃತ್ಕರ್ಣದ ಕೆಳಭಾಗದಲ್ಲಿ ತೆರೆದು ಕೊಳ್ಳುತ್ತದೆ. ಕವಾಟವಿರುವ ಗುಂಡಿಗೆಯ ಮಹಾಭಿಧಮನಿ (ಕರೋನರಿ ಸೈನಸ್) ಇಡೀ ಗುಂಡಿಗೆಯ ಸ್ನಾಯುಗಳಿಂದ ಬರುವ ಆಕ್ಸಿಜನ್ ವಿರಳರಕ್ತವನ್ನು ಬಲಹೃತ್ಕರ್ಣಕ್ಕೆ ತಲುಪಿಸುತ್ತದೆ. ಬಲಹೃತ್ಕರ್ಣದಲ್ಲಿ ಉನ್ನತ ಮಹಾಭಿಧಮನಿ ಸೇರುವ ಕಡೆ ಸೈನೊ ಏಟ್ರಿಯಲ್ ಗಿಣ್ಣು ಮತ್ತು ಗುಂಡಿಗೆಯ ಮಹಾಭಿಧಮನಿಯ ಹತ್ತಿರ ಏಟ್ರಿಯೋವೆಂಟ್ರಿಕ್ಯುಲರ್ ಗಿಣ್ಣು ಎಂಬ ಎರಡು ವಿಶಿಷ್ಟ ಮಾಂಸದ ಗಂಟುಗಳು ಬಲಹೃತ್ಕರ್ಣದ ಮಾಂಸಭಿತ್ತಿಯಲ್ಲಿ ಹುದುಗಿಕೊಂಡಿರುತ್ತವೆ. ಇವುಗಳ ಸ್ವಯಂ ಪ್ರಚೋದಿತ ಕಾರ್ಯಕ್ರಮದಿಂದ ಗುಂಡಿಗೆ ನಿಯತವಾದ ತಾಳಕ್ರಮದಲ್ಲಿರುತ್ತದೆ. ಬಲಹೃತ್ಕರ್ಣದ ಹಿಂದಕ್ಕೂ ಎಡಕ್ಕೂ ಎಡಹೃತ್ಕರ್ಣ ಉಂಟು. ಹೀಗಿರುವುದು ಎರಡು ಹೃತ್ಕರ್ಣಗಳನ್ನು ವಿಭಾಗಿಸುವ ನಡುವಣ ತಡಿಕೆ ಓರೆಯಾಗಿರುವುದರ ಪರಿಣಾಮ. ಭ್ರೂಣಾವಸ್ಥೆಯಲ್ಲಿ ಈ ತಡಿಕೆಯಲ್ಲಿ ಅಂಡಾಕಾರದ ಕಂಡಿ (ಫೊರಾಮನ್ ಓವಾಲೀ) ಇದ್ದು ಅದು ಅವನತಮಹಾಭಿಧಮನಿಯಿಂದ ಬಲಹೃತ್ಕರ್ಣವನ್ನು ತಲುಪಿದ ರಕ್ತವನ್ನು ಕೂಡಲೇ ಎಡಹೃತ್ಕರ್ಣಕ್ಕೆ ಹೋಗಗೊಡುತ್ತದೆ. ರಕ್ತದ ಚಲನೆಯನ್ನು ಈ ರೀತಿ ನಿಯಂತ್ರಿಸಲು ಅವನತಮಹಾಭಿಧಮನಿಯ ಬಾಯಲ್ಲಿ ಯೂಸ್ಟೇಕಿಯಸ್ಸನ ಕವಾಟಗಳಿರುತ್ತವೆ. ಜನನವಾದ ಮೇಲೆ ಎರಡು ಹೃತ್ಕರ್ಣಗಳ ಒಳಪೊರೆಗಳೂ ಅಂಡಾಕಾರದ ಕಂಡಿಯನ್ನು ಮುಚ್ಚಿ ತಡಿಕೆಯಲ್ಲಿ ಒಂದು ತಗ್ಗು ಮಾತ್ರ ಇರುವಂತೆ ಕಾಣುತ್ತದೆ. ಯೂಸ್ಟೇಕಿಯಸ್ಸನ ಕವಾಟಗಳ ಉಳಿಕೆಗಳೂ ಅವನತಮಹಾಭಿ ಧಮನಿಯ ಬಾಯ ಸುತ್ತ ಕಾಣಬರುತ್ತವೆ. ಗುಂಡಿಗೆಯ ಮಿಕ್ಕ ಎಲ್ಲ ಕೋಶಗಳಂತೆ ಬಲಹೃತ್ಕರ್ಣದ ಒಳಗೆ ಕೂಡ ನುಣುಪಾದ ಪೊರೆ ಇದ್ದರೂ ಆ ಪೊರೆಯ ಒಳಗೆ ಇರುವ ಸ್ನಾಯು ತಂತುಗಳ ವಿನ್ಯಾಸದಿಂದ ಅದು ಜುಂಗುಜುಂಗಾಗಿರುವುದು.
ಬಲಹೃತ್ಕರ್ಣದಿಂದ ಬಲಹೃತ್ಕುಕ್ಷಿಗೆ ರಕ್ತ ಇವುಗಳ ನಡುವೆ ಇರುವ ದ್ವಾರದ ಮೂಲಕ ಹರಿದು ತುಂಬಿಕೊಳ್ಳುತ್ತದೆ. ಬಲಹೃತ್ಕರ್ಣ ಸಂಕುಚಿಸಿದಾಗ ಬಲ ಹೃತ್ಕುಕ್ಷಿ ಪುರ್ಣವಾಗಿ ತುಂಬಿಕೊಳ್ಳುತ್ತದೆ. ಬಲಹೃತ್ಕರ್ಣ ಹೃತ್ಕುಕ್ಷಿಗಳ ನಡುವಿನ ಈ ದ್ವಾರದಲ್ಲಿ ತ್ರಿದಳ ಕವಾಟ (ಟ್ರೈಕಸ್ಟಿಡ್ ವಾಲ್ವ್) ಉಂಟು. ಇದು ಬಲಹೃತ್ಕರ್ಣದಿಂದ ಬಲಹೃತ್ಕುಕ್ಷಿಗೆ ರಕ್ತ ಹರಿಯಲು ಅವಕಾಶ ಮಾಡಿಕೊಡುತ್ತದಾದರೂ ಬಲಹೃತ್ಕುಕ್ಷಿ ಸಂಕುಚಿಸಿದಾಗ ಇದರ ಮೂರು ದಳಗಳೂ ತೇಲಿ ಸಂಪರ್ಕಗೊಂಡು ದ್ವಾರ ಮುಚ್ಚಿಕೊಳ್ಳುವುದರಿಂದ ರಕ್ತ ಪುನಃ ಹೃತ್ಕರ್ಣಕ್ಕೆ ಬರದಂತೆ ತಡೆಯುತ್ತದೆ. ಕವಾಟದ ದಳಗಳ ಕೆಳಗಿನ ಕುಚ್ಚುಕುಚ್ಚಾದ ಅಂಚುಗಳ ಕಾರ್ಡೆಟೆಂಡಿನೆ ಎಂಬ ತಂತುಗಳಿಂದ, ಬಲ ಹೃತ್ಕುಕ್ಷಿಯ ಒಳಗಿರುವ ಬೆರಳಿನೋಪಾದಿಯ ಸ್ನಾಯುಗಳ ತುದಿಗೆ ಸೇರಿಸಲ್ಪಟ್ಟಿರುವುದರಿಂದ, ಕವಾಟ ಮುಚ್ಚಿಕೊಂಡಾಗ ದಳಗಳು ದೃಢವಾಗಿದ್ದು ರಕ್ತದ ವಾಪಸಾತಿಯ ತಡೆಯನ್ನು ಯಶಸ್ವಿಯಾಗಿ ನೆರವೇರಿಸುತ್ತದೆ. ಬಲಹೃತ್ಕುಕ್ಷಿಯಿಂದ ರಕ್ತ ಫುಪ್ಪಸ ಅಪಧಮನಿಯೊಳಕ್ಕೆ ನೂಕಲ್ಪಡುತ್ತದೆ. ಈ ಅಪಧಮನಿಯ ಪ್ರಾರಂಭದಲ್ಲಿ ಮೂರು ಅರೆಚಂದ್ರಾಕಾರ ದಳಗಳುಳ್ಳ ಅರೆಚಂದ್ರಾಕಾರ ಕವಾಟವಿದ್ದು ಹೃತ್ಕುಕ್ಷಿ ಸಂಕುಚಿಸಿದಾಗ ವಾಟ್ಸಾಲ್ವನ ಸೈನಸ್ಗಳೆಂಬ ಸಣ್ಣ ಪೊಟರೆಗಳೊಳಕ್ಕೆ ಬರಿದಾದ ದಳಗಳು ತಳ್ಳಲ್ಪಟ್ಟು ರಕ್ತ ಅಪಧಮನಿಯೊಳಗೆ ಹೋಗಲು ಅವಕಾಶ ಮಾಡಿಕೊಡುತ್ತದೆ. ಹೃತ್ಕುಕ್ಷಿಯ ವಿಕಾಸ (ರಿಲ್ಯಾಕ್ಸೇಷನ್) ಪ್ರಾರಂಭವಾದಾಗ ಕವಾಟದ ದಳಗಳಲ್ಲಿ ರಕ್ತತುಂಬಿ ಅವು ಹಿಂದಕ್ಕೆ ಬಿದ್ದು ಅಪಧಮನಿಯನ್ನು ಅಡ್ಡಕಟ್ಟಿ ರಕ್ತ ಪುನಃ ಹೃತ್ಕುಕ್ಷಿಯೊಳಗೆ ಹೋಗದಂತೆ ತಡೆಯುತ್ತವೆ. ಫುಪ್ಪಸ ಅಪಧಮನಿ ರಕ್ತವನ್ನು ಎರಡು ಫುಪ್ಪಸಗಳಿಗೂ ಒಯ್ಯುತ್ತದೆ. ಅಲ್ಲಿ ರಕ್ತ ಆಕ್ಸಿಜನ್ನನ್ನು ಹೀರಿಕೊಂಡು ಎಡಫುಪ್ಪಸದಿಂದ ಎರಡು, ಬಲ ಫುಪ್ಪಸದಿಂದ ಎರಡು ಫುಪ್ಪಸ ಅಭಿಧಮನಿಗಳ ಮೂಲಕ ಎಡ ಹೃತ್ಕರ್ಣಕ್ಕೆ ಬಂದು ಸೇರುತ್ತದೆ. ಎಡಹೃತ್ಕರ್ಣದಿಂದ ರಕ್ತ ಎಡಹೃತ್ಕುಕ್ಷಿಗೆ ಇವೆರಡರ ನಡುವಣ ದ್ವಾರದ ಮೂಲಕ ಹರಿದು ತುಂಬಿಕೊಳ್ಳುತ್ತದೆ. ಬಲಭಾಗದಲ್ಲಿನಂತೆ ಈ ದ್ವಾರದಲ್ಲೂ ಕವಾಟ ಉಂಟು. ಆದರೆ ಇದರಲ್ಲಿ ಎರಡು ದಳಗಳು ಮಾತ್ರ ಇರುವುದರಿಂದ ಇದನ್ನು ದ್ವಿದಳಕವಾಟವೆಂದು ಕರೆಯಲಾಗಿದೆ. ಇದಕ್ಕೆ ಮೈಟ್ರಲ್ ಕವಾಟವೆಂದು ಕೂಡ ಹೆಸರುಂಟು. ಈ ಕವಾಟ ಸಹ ಎಡಹೃತ್ಕರ್ಣ ಸಂಕುಚಿಸುವಾಗಲೂ ತೆರೆದುಕೊಂಡಿದ್ದು ಎಡಹೃತ್ಕುಕ್ಷಿ ಸಂಪೂರ್ಣ ವಾಗಿ ತುಂಬಿ ಅದರ ಸಂಕುಚನೆ ಪ್ರಾರಂಭವಾದಾಗ ಇದರ ಎರಡು ದಳಗಳೂ ತೇಲಿ ಸಂಪರ್ಕಗೊಂಡು ದ್ವಾರ ಮುಚ್ಚಿಕೊಂಡು ಹೃತ್ಕರ್ಣಕ್ಕೆ ರಕ್ತದ ವಾಪಸಾತಿಯನ್ನು ತಡೆಯುತ್ತದೆ. ಈ ದಳಗಳ ಕುಚ್ಚುಕುಚ್ಚಾದ ಅಂಚು ತಂತುಗಳಿಂದ ಎಡಹೃತ್ಕುಕ್ಷಿಯ ಒಳಗಿರುವ ಬೆರಳಿನೋಪಾದಿಯ ಸ್ನಾಯುಗಳ ತುದಿಗೆ ಸೇರಿಕೊಂಡಿರುವುದರಿಂದ ದೃಢಗೊಳಿಸಲ್ಪಟ್ಟು ರಕ್ತದ ತಡೆ ಯಶಸ್ವಿಯಾಗಿರುತ್ತದೆ. ಎಡಹೃತ್ಕುಕ್ಷಿಯ ಸಂಕುಚನದಿಂದ ರಕ್ತ ಮಹಾಪಧಮನಿಗೆ (ಅಯೋರ್ಟ) ನುಗ್ಗಿಸಲ್ಪಡುತ್ತದೆ. ಮಹಾಪಧಮನಿಯ ಪ್ರಾರಂಭದಲ್ಲೂ ಅರೆಚಂದ್ರಾಕಾರ ಕವಾಟವಿದ್ದು ಎಡಹೃತ್ಕುಕ್ಷಿಯ ವಿಕಾಸ ಪ್ರಾರಂಭವಾದಾಗ ಅಪಧಮನಿಯಿಂದ ರಕ್ತದ ಹಿನ್ನುಗ್ಗುವಿಕೆಯನ್ನು ಅದು ತಡೆಯುತ್ತದೆ. ರಕ್ತ ಮಹಾಪಧಮನಿಯ ಮೂಲಕ ಮುಂದೆ ಹರಿದು ದೇಹದ ಎಲ್ಲ ಕಡೆಗಳಿಗೂ ಪುರೈಸಲ್ಪಡುತ್ತದೆ. ಗುಂಡಿಗೆಗೇ ರಕ್ತವನ್ನು ಪುರೈಸುವ ಎಡ, ಬಲ ಎಂಬ ಎರಡು ಗುಂಡಿಗೆ ಅಪಧಮನಿಗಳು ಮಹಾಪಧಮನಿಯ ಪ್ರಾರಂಭದ ಕವಲುಗಳು. ಎಡಬಲ ಹೃತ್ಕುಕ್ಷಿಗಳ ನಡುವೆ ಇರುವ ತಡಿಕೆಯೂ ಸ್ವಲ್ಪಮಟ್ಟಿಗೆ ಓರೆಯಾಗಿರುವುದರಿಂದ ಬಲ ಹೃತ್ಕುಕ್ಷಿ ಸ್ವಲ್ಪ ಮುಂದಕ್ಕೂ ಎಡಹೃತ್ಕುಕ್ಷಿ ಸ್ವಲ್ಪ ಹಿಂದಕ್ಕೂ ಇವೆ. ಈ ತಡಿಕೆ ಕೆಳಭಾಗದಲ್ಲಿ ಸ್ನಾಯುಯುಕ್ತವಾಗಿ ದಪ್ಪವಾಗಿಯೂ ಮಹಾಪಧಮನಿಯ ಉಗಮಸ್ಥಾನದ ಹತ್ತಿರ ಸ್ನಾಯುರಹಿತವಾಗಿ ತೆಳ್ಳಗೂ ಇದೆ. ಅಲ್ಲದೆ ತಡಿಕೆ ಬಲಗಡೆಗೆ ಡೊಂಕಾಗಿ ಉಬ್ಬಿಕೊಂಡಿರುವುದರಿಂದ ಹೃತ್ಕುಕ್ಷಿಗಳ ನೇರದಲ್ಲಿ ಗುಂಡಿಗೆಯನ್ನು ಅಡ್ಡವಾಗಿ ಛೇದಿಸಿದರೆ ಬಲಹೃತ್ಕುಕ್ಷಿ ಅರ್ಧಚಂದ್ರಾಕಾರವಾಗಿದ್ದು ಗುಂಡಗಿರುವ ಎಡಹೃತ್ಕುಕ್ಷಿಯನ್ನು ಆವರಿಸಿದಂತೆ ಕಾಣುವುದು (ಚಿತ್ರ 3). ಹಾಗೆಯೇ ಎಡಹೃತ್ಕುಕ್ಷಿಯ ಭಿತ್ತಿ ಬಲಹೃತ್ಕುಕ್ಷಿಯ ಭಿತ್ತಿಗಿಂತ ಬಹು ದಪ್ಪವಾಗಿರುವುದಾಗಿ ಕಾಣುವುದು. ಹೃತ್ಕುಕ್ಷಿಗಳ ಭಿತ್ತಿ ಬಲಹೃತ್ಕುಕ್ಷಿಯ ಭಿತ್ತಿಗಿಂತಲೂ ತೆಳುವಾಗಿರುತ್ತದೆ. ಹೃತ್ಕರ್ಣ ಹೃತ್ಕುಕ್ಷಿಗಳ ತಡಿಕೆಗಳು ಗುಂಡಿಗೆಯ ಎಡಬಲ ಭಾಗಗಳನ್ನು ನೇರ ಸಂಪರ್ಕವಿಲ್ಲದಂತೆ ಪ್ರತ್ಯೇಕಿಸುತ್ತವೆ.
ಹೃತ್ಕರ್ಣ ಹೃತ್ಕುಕ್ಷಿಗಳ ನಡುವೆ ಯಾವ ನೇರವಾದ ಸಂಬಂಧವೂ ಇಲ್ಲಿ ಕಾಣಿಸುವುದಿಲ್ಲ. ಆದರೂ ಹೃತ್ಕರ್ಣಗಳು ಕುಗ್ಗಿ ಪುನಃ ಹಿಗ್ಗುವುದಕ್ಕೆ ಪ್ರಾರಂಭಿಸಿದ ಮೇಲೆಯೇ ಹೃತ್ಕುಕ್ಷಿಗಳು ಕುಗ್ಗುವುದಕ್ಕೆ ಪ್ರಾರಂಭಿಸುತ್ತವೆ. ಈ ನಿಯಂತ್ರಣ ಕ್ರಮ ಮೇಲೆ ಹೇಳಿದಂತೆ ಸೈನೋ ಏಟ್ರಿಯಲ್ ಮತ್ತು ಏಟ್ರಿಯೋವೆಂಟ್ರಿಕ್ಯುಲರ್ ಗಿಣ್ಣುಗಳಿಂದ ಸಾಧ್ಯವಾಗಿದೆ. ಸೈನೋ ಏಟ್ರಿಯಲ್ ಗಿಣ್ಣಿನಲ್ಲಿ ಗುಂಡಿಗೆಯ ಬಡಿತಕ್ಕೆ ಸ್ವಯಂಪ್ರಚೋದನೆ ಯಾಗುತ್ತದೆ. ಇದು ಎರಡು ಹೃತ್ಕರ್ಣಗಳನ್ನೂ ಒಟ್ಟಿಗೆ ಸಂಕುಚಿಸಿ ಜೊತೆಗೇ ಏಟ್ರಿಯೋವೆಂಟ್ರಿಕ್ಯುಲರ್ ಗಿಣ್ಣನ್ನು ಪ್ರಚೋದಿಸುತ್ತದೆ. ಅಲ್ಲಿಂದ ಪ್ರಚೋದನೆ ಹಿಸ್ಸನ ಬೊಂತೆ (ಬಂಡಲ್ ಆಫ್ ಹಿಸ್ಸ್) ಎಂಬ ಅವ್ಯಕ್ತವಾದ ವಿಶೇಷ ಸ್ನಾಯುಗಳ ಪಟ್ಟಿಯ ಮೂಲಕ ಮುಂದುವರಿಯುತ್ತದೆ. ಹಿಸ್ಸನ ಬೊಂತೆ ಏಟ್ರಿಯೋವೆಂಟ್ರಿಕ್ಯುಲರ್ ಗಿಣ್ಣಿನಿಂದ ಪ್ರಾರಂಭವಾಗಿ ಹೃತ್ಕುಕ್ಷಿಗಳ ನಡುವಿನ ತಡಿಕೆಯ ಮೇಲುಭಾಗವನ್ನು ಸೇರುತ್ತದೆ. ಅಲ್ಲಿ ಎರಡು ಕವಲಾಗಿ ತಡಿಕೆಯ ಎಡಬಲ ಮೈಮೇಲೆ ಮುಂದುವರಿದು ಗುಂಡಿಗೆಯ ತುದಿಯನ್ನು ಸೇರುತ್ತದೆ. ಅಲ್ಲಿಂದ ಹೃತ್ಕುಕ್ಷಿಗಳ ಎಡ ಬಲ ಅಂಚುಗಳಲ್ಲಿ ಕ್ರಮಿಸುತ್ತ ಅನೇಕ ಎಳೆಗಳಾಗಿ ಗುಂಡಿಗೆಯ ಸ್ನಾಯುವಿನ ಜೀವಕಣಗಳೊಡನೆ ವಿಲೀನವಾಗುತ್ತದೆ. ಇದರಿಂದ ಸ್ನಾಯುಗಳೆಲ್ಲ ಹೊಂದಿಕೊಂಡು ಚೋದನೆಗೆ ಈಡಾಗುವಂತೆ ನೆರವಾಗುತ್ತದೆ ಮತ್ತು ಎರಡು ಹೃತ್ಕರ್ಣಗಳು ಒಟ್ಟಿಗೇ ಸಂಕುಚಿಸಿದ ಮೇಲೆ ಸುಮಾರು 0.1 ಸೆಕೆಂಡು ತಡೆದು ಎರಡು ಹೃತ್ಕುಕ್ಷಿಗಳೂ ಒಟ್ಟಿಗೇ ಸಂಕುಚಿಸುವುದಕ್ಕೆ ಸಾಧ್ಯವಾಗಿದೆ.
ಗುಂಡಿಗೆಗೆ ಪೂರೈಕೆಯಾಗುವ ನರಗಳಲ್ಲಿ ಉಪಾನುವೇದನ (ಪ್ಯಾರಾಸಿಂಪತೆಟಿಕ್) ನರವಾದ ವೇಗಸ್ ನರವೂ ಕೊರಳು ಮತ್ತು ಎದೆಯ ಮೇಲ್ಗಡೆಯ ನರಗಂಟುಗಳಿಂದ (ಗ್ಯಾಂಗ್ಲಿಯ) ಬರುವ ಅನುವೇದನ ನರಕವಲುಗಳೂ ಇವೆ. ಇವು ಗುಂಡಿಗೆಯ ಮೇಲ್ಮೈಯಲ್ಲಿ ಮತ್ತು ಆಳದಲ್ಲಿ ಹಿಣಿಲುಗಳಾಗಿರುತ್ತವೆ. ಈ ನರಗಳು ಗುಂಡಿಗೆಯ ಬಡಿತವನ್ನು ಸಂದರ್ಭಕ್ಕೆ ಅನುಸಾರವಾಗಿ ನಿಯಂತ್ರಿಸುತ್ತವೆ.
ಪ್ರಾಣಿಗಳಲ್ಲಿ ಗುಂಡಿಗೆಯ ರಚನೆ
ತೀರ ಪ್ರಾಥಮಿಕ ದರ್ಜೆಯ ಪ್ರಾಣಿಗಳನ್ನು (ಉದಾಹರಣೆಗೆ ಏಕಾಣು ಜೀವಿಗಳು) ಬಿಟ್ಟು ಇತರ ಎಲ್ಲ ಪ್ರಾಣಿಗಳಿಗೂ ಎರೆಹುಳುಗಳನ್ನೂ ಒಳಗೊಂಡಂತೆ ಅಕಶೇರುಕಗಳಿಗೆ ಸಹ ಗುಂಡಿಗೆ ಉಂಟು. ಪ್ರಾಣಿ ದೇಹದಲ್ಲಿ ರಕ್ತಪರಿಚಲನೆಯ ನಿರಂತರತೆಯನ್ನು ಕೂಡಿಟ್ಟುಕೊಳ್ಳುವುದೇ ಇದು ನಿರ್ವಹಿಸುವ ಕ್ರಿಯೆ. ಪ್ರಸಕ್ತ ಲೇಖನದಲ್ಲಿ ಕಶೇರುಕಗಳಲ್ಲಿ ಗುಂಡಿಗೆಯ ವಿಕಾಸವನ್ನು ವಿವರಿಸಿದೆ.
ಪ್ರಪ್ರಥಮವಾಗಿ ಮಾಂಸಲವಾದ ಒಂದು ಗುಂಡಿಗೆ ಆದಿಮ ಕಶೇರುಕಗಳಲ್ಲಿ ಕಾಣಿಸಿಕೊಂಡಿದೆ. ಚಕ್ರಾಸ್ಯಮೀನುಗಳಲ್ಲಿ ಬಹಳ ಸರಳವಾದ ಮತ್ತು ಮೂಲ ರಚನೆಯನ್ನು ತೋರುವ ಗುಂಡಿಗೆಯನ್ನು ಕಾಣಬಹುದು. ಇದರಲ್ಲಿ ನಾಲ್ಕು ಕೋಣೆಗಳಿದ್ದರೂ ಪ್ರಮುಖವಾದವು ಎರಡು ಮಾತ್ರ - ಹೃತ್ಕರ್ಣ ಮತ್ತು ಹೃತ್ಕುಕ್ಷಿ. ಹೃತ್ಕರ್ಣ ತೆಳುಭಿತ್ತಿನ ಕೋಣೆ. ದೇಹದ ನಾನಾ ಭಾಗಗಳಿಂದ ಬರುವ ಮಲಿನ ರಕ್ತ ಮೊದಲು ಈ ಭಾಗಕ್ಕೆ ಬರುತ್ತದೆ. ಹೀಗೆ ರಕ್ತವನ್ನು ಸಂಗ್ರಹಿಸಿ ತಂದು ಹೃತ್ಕರ್ಣಕ್ಕೆ ಸೇರಿಸುವ ಕ್ರಿಯೆಯಲ್ಲಿ ಸೈನಸ್ ವಿನೋಸಸ್ ಎಂಬ ಇನ್ನೊಂದು ಕೋಣೆ ಪಾತ್ರ ವಹಿಸುತ್ತದೆ. ಹೃತ್ಕರ್ಣದಿಂದ ರಕ್ತ ಮಾಂಸಲವಾದ ಹೃತ್ಕುಕ್ಷಿಗೆ ಹೋಗುತ್ತದೆ. ಅಲ್ಲಿಂದ ಕೋನಸ್ ಎಂಬ ಇನ್ನೊಂದು ಕೋಣೆಯ ಮೂಲಕ ದೇಹದ ವಿವಿಧ ಭಾಗಗಳಿಗೆ ಹರಿಯುತ್ತದೆ. ಗುಂಡಿಗೆಯ ಸುತ್ತ ಸೀಲೋಮಿನಿಂದ ಉದ್ಭವಿಸಿದ ಪೆರಿಕಾರ್ಡಿಯಂ ಎಂಬ ಆವರಣವಿದೆ. ಇದನ್ನು ತೆಳುವಾದ ಭಿತ್ತಿಯೊಂದು ಸುತ್ತುವರಿದಿದೆ. ಪೆರಿಕಾರ್ಡಿಯಮಿನಲ್ಲಿ ಒಂದು ರೀತಿಯ ದ್ರವ ಉಂಟು. ಅದು ಮೃದುಚಾಲಕದ ರೀತಿಯಲ್ಲಿ ವರ್ತಿಸುತ್ತದೆ.
ಪ್ರಾಣಿಯ ಬೆಳೆವಣಿಗೆಯ ಕಾಲದಲ್ಲಿ ಗುಂಡಿಗೆ ಮೂಲತಃ ಒಂದು ರಕ್ತನಾಳದಿಂದ ಆರಂಭವಾಗುತ್ತದೆ. ಈ ರಕ್ತನಾಳ ಖ- ಆಕಾರದಲ್ಲಿ ಬಾಗಿ ವಿಭೇದೀಕರಣಗೊಂಡು ವಿವಿಧ ಕೋಣೆಗಳಾಗಿ ವಿಭಾಗವಾಗಿ ಸಮರ್ಥವಾದ ಪ್ರಬುದ್ಧ ಗುಂಡಿಗೆಯಾಗಿ ರೂಪುಗೊಳ್ಳುತ್ತದೆ. ಕಶೇರುಕಗಳಲ್ಲಿ ಗುಂಡಿಗೆಯ ರಚನೆಯ ವಿಕಾಸವನ್ನು ಕಾಣಬಹುದು.